Marmeladak eta konfiturak: badute fruta, baina azukrea ere asko | Revista - Part 2\n: Marmeladak edo konfiturak?\nFrutarekin eta azukrearekin eginak daude nagusiki, baina denak ez dira berdinak. Marka gorabehera, komeni da zenbait xehetasunen berri izatea dendan egoki aukeratzeko. Oraingoan, marrubizko marmelada eta konfiturak aztertu ditugu.\n[1. or] Marmeladak eta konfiturak: badute fruta, baina azukrea ere asko\n[2. or] Marmeladak edo konfiturak?\n[3. or] Fruta kantitatea\n[4. or] Nutrizio arloko ondorioak\n[5. or] Koloragarririk gabeak guztiak\n[6. or] Ongi aukeratzeko, hartu kontuan fruta eta azukre kantitatea\nMarmeladak edo konfiturak?\nPertsona askok gauza bera esateko erabiltzen dituzte “marmelada” eta “konfitura” terminoak, uste baitute sinonimoak direla eta produktu bera izendatzen dutela. Beste batzuk jabetzen dira produktu desberdinak izendatzeko erabiltzen direla, baina uste izaten dute fruta kantitateak bereizten dituela bat eta bestea, nahiz eta ez den horrela.\nEgiaz, marmelada eta konfitura ez ditu bereizten fruta kantitateak, beste ezaugarri batzuek baizik, adibidez zer eratakoa izaten den jatorriko fruta eta nola egiten den produktua bera. Legearen arabera, fruta osoa, zatitua edo birrindua egosiz egiten da marmelada, eta azukreak eransten zaizkio produktu erdilikido edo trinko bat lortu arte. Konfitura egiteko, berriz, mamia (hau da, frutari azala eta haziak kendu ondoren gelditzen dena) edo fruta purea hartzen da eta nahasi egiten da azukrearekin eta urarekin, eta testura gelifikatua izaten du. Produktu baten eta bestearen artean desberdintasuna ezartzen duen ezaugarria, hala ere, materia lehor disolbagarria da. Marmeladetan, 40 eta 59,9 Brix gradu artekoa izan behar du (gozotasuna neurtzeko parametroa da), eta konfituretan 60 Brix gradukoa edo hortik gorakoa. Materia lehor disolbagarria, nagusiki, azukrez osatua egoten da, eta esan liteke, beraz, bataren eta bestearen arteko aldea, oinarrian, substantzia horren proportzioak ezartzen duela, eta handiagoa dela konfituretan (%60koa, gutxi gorabehera) marmeladetan baino (%40-59,9koa).\nJateko garaian, ikusten da marmelada trinkoagoa izaten dela, fruta zatiekin ere bai batzuetan, eta azukre gutxiago duela, eta konfituraren trinkotasuna, berriz, homogeneoagoa izaten da, gelatina itxurakoa gehiago eta azukre gehiagorekin. Zer erosten ari garen jakiteko, beharrezkoa da etiketa irakurtzea eta, zehazkiago, atzeko aldea: hor agertzen da produktuaren salmenta izena legeak agintzen duen eran. Gida honetan aztertu ditugun produktuan artean, bost dira marmeladak (Helios, Eroski Basic, Bebé, Hero eta La vieja fábrica) eta hiru konfiturak (Helios, Hero eta Bonne Maman).\nMaila komertziala: estra edo normala?\nProduktua marmelada edo konfitura izan, horrek ez du baldintzatzen fruta kopurua, lehen esan dugun bezala. Alderdi hori maila komertzialak zehazten du, estra mailako den edo normala den, eta lehengai horrekin zerikusia duten beste alderdi batzuk ere baldintzatzen ditu maila horrek:\nEstra mailako marmelada. Gutxienez 500 gramo fruta eduki behar ditu produktuak duen 1.000 gramo bakoitzeko. Hau da, fruta izan behar du produktuaren erdiak (%50).\nMarmelada. Estra mailakoak baino fruta gutxiago izaten du; zehazki, 300 gramo fruta produktuak duen 1.000 gramo bakoitzeko, hau da %30. Eta beste irizpide batzuk ere ez dira hain zorrotzak. Adibidez, marmeladei onartzen zaie bi pedunkulo edo mutur edukitzea 100 gramo bakoitzeko (marrubiaren zurtoinak alegia), eta estra marmeladei, aldiz, bakarra onartzen diete. Berdin gertatzen da kolorearekin eta zaporearekin ere, nahiz eta legeak ezartzen dituen irizpideak subjektibo samarrak diren: estra mailako marmeladak kolore eta zapore “tipikoak” eduki behar ditu, eta marmeladak, berriz, kolore eta zapore “onargarriak”.\nEstra mailako konfitura. Produktu hori egiteko erabiltzen den fruta mamia ez daiteke izan 450 gramotik beherakoa 1.000 gramo bakoitzeko; hau da, %45ekoa izan behar du. Mami horrek, gainera, ez du izan behar kontzentratua, eta horrek esan nahi du jatorrizko ur kantitatea eduki behar duela.\nKonfitura. Frutaren mamia eta fruta purea erabil daitezke, eta kopuruak 350 gramokoa izan behar du, gutxienez, 1.000 gramo bakoitzeko; hau da, %35ekoa.\nZer-nolako maila komertziala duten jakiteko, berriz ere etiketa irakurri beharko dugu, eta legeak nolako salmenta izena ematen dio ikusi. Gida hau egiteko aztertu ditugun produktuen etiketa irakurrita, ikus liteke konfitura guztiak estra mailakoak direla eta berdin marmeladak ere, salbu eta La vieja fábrica etxekoa.\nMarmelada poto bat aztergai\nBestelakoak (azido zitrikoa, pektina…): %1\n25 gramo inguruko marmelada errazio batean (kantitate horixe jartzen dugu txigorki batean), osagai hauek izaten dira, gutxi gorabehera:\n14 gramo fruta, marrubi erdi bat hortxe-hortxe(30 g-koa)\n11 g azukre, 2,5 koilarakadatxo (4,5 g-koa bakoitza)\n350 gramoko marmelada poto batek osagai hauek izaten ditu, gutxi gorabehera:\n193 gramo fruta, 6 marrubi hortxe-hortxe(30 g-koak)\n158 g azukre, 35 koilarakadatxo (4,5 g-koa bakoitza)\nJoan aurreko orrira: « Marmeladak eta konfiturak: badute fruta, baina azukrea ere asko\nJoan hurrengo orrialdera Fruta kantitatea »


Hidrologia - Arroak - Barbadun - Bizkaia.Eus\nMercadillo, Mayor edo Barbadun deritzon ibaiaren arroaren gutxi gora-beherako azalera 97 km²-koa da eta hegomendebalde-iparrera norabidean hedatzen da. Ubide nagusiak 15 kilometro inguruko ibilgua du eta Mercadillo inguruan eratzen da (Sopuerta, Goritza eta Abellaneda edo Bezi ibaiek bat egiten duten tokian; Goritza, Kolitza menditik dator (874 m) eta Abellaneda edo Bezi, La Cabaña (519 m) eta Cabeza (482 m) mendietatik. Gero, ubide nagusiari, eskumatik, Liman errekastoa eta Galdames ibaia batzen zaizkio, biak ere Eretzatik (873 m) datozenak eta baita Cotorrio ere, azken hau Trianoko Mendietan (673 m) sortu dena. Somorrostro igaro eta beherago ugarana hasten da, La Arena hondartzan itsasoratu arte padura eta haremunez inguraturik dagoena. Arro hau eta Galindo ibaiaren arroaren artean Trianoko mendiak daude; Barbadun ibaiaren arroa eta Kadaguarenaren arteko mugan Sasiburu mendikatea dago, hots, Kolitza, Ubieta eta Eretza bezalako mendiak.\nGeologi substratuan kare-margak, kararri buztintsuak, harearriak eta alubioi lurrak daude.\nHondoan harriak dira nagusi, harrizko bloketzarrak, alegia; adibide gisa Goritza ibaiaren goi ibilgua edo Galdames ibaiaren tarte batzuk jar ditzakegu; halaber, errekarri txikia ikus daiteke, esaterako Barbadun ibaiaren behealdean.\nArroaren goi eta erdiko ibilguetan, biztanleen jarduera nekazaritza eta abeltzaintzaren alorretakoa da; hainbeste pinu eta eukalitu birlandaketa ere atzeman daiteke. Arroaren alderdi honetan badaude biztanguneak: Olabarrieta, Abellaneda, Mercadillo eta Galdames. Biztangunerik aipagarriena itsasoratzen den lekutik hurbil dago, Muskiz, hain zuzen, baita industri jarduera oso garrantzitsua ere (petrokimikoa eta petrolio birfindegia).\nGoiko ibilguan landa-paisaia dauka, bertoko basoaren aztarnak eta guzti (hariztiak eta artadiak); tarteka baso-ustiapenak eta larreak. Beheragoko tarteetan baso birlandaketak, lugintza eta sastraka sail itzelak tartekatuko zaizkigu, azken horiek nagusi dira Muskiz inguruan.\nArroan zehar sakabanatuta antzinako burdin-mea ugariren hondakinak, egun ustiatzen ez direnak. Iragan horren ondore moduan, zenbait laku txiki (Castaños izenekoa Sopuertan eta La Aceña Galdamesen) eta El Pobal bezalako burdinolak, Bizkaian ondoen artatu dena.


Lezok kultura eta kirola sustatuko dituen aurrekontua onartu du - Noticias de Gipuzkoa\nLezok kultura eta kirola sustatuko dituen aurrekontua onartu du\nUdal Gobernuaren 2022rako dokumentua aurrera atera da EAJ eta PSEko babesarekin eta Bilduren abstentzioarekin\n– a.m. 02.10.2021 | 01:14\nOsoko Bilkura. Argazkia: N.G.\nLezo – Lezoko Udalak ohiko osoko bilkura egin du aste honetan eta bertan 2022rako aurrekontuak onartu ziren. Dokumentu horrek EAJ/PNVren eta PSE-EEren gobernu taldeak aurkeztutako proposamenari erantzuten dio, eta bi taldeen aldeko botoekin eta EH Bilduren abstentzioarekin onartu zen.\nAzaldu zutenez, aurrekontu hauekin, Udalak jarduera kulturala, kirol osasungarria, berdintasun politikak eta euskararen sustatzearen aldeko apustua berretsi egiten du. Lezoko gizarte zerbitzuak hobetzeko konpromisoa ere agertzen da.\nAurrekontuen zehaztasunak eta inbertsio errealak ezagutzeko, aurreko urteetan bezala, udal webgunean lezoar guztien eskura egongo da dokumentua.\n"Egungo testuinguru honetan gobernu taldeak egindako proposamenak inoiz baino gehiago behar ditu udal talde politiko guztien proposamenak eta lankidetza, 2022ko ekitaldian sortzen diren behar guztiak betetzeko", azpimarratu zuten udal Gobernutik.\nIraileko osoko bilkuran beste gai batzuk ere jorratu ziren, hala nola Lezoko bizikletak mailegatzeko udal zerbitzu berria behin betiko onar-tzea, Oarsoaldeko Taxi Batzordean adostutako 2022rako tarifak onar-tzeko proposamena eta 2022ko plantilla organikoa eta lanpostuen zerrenda onartzeko irizpena.\nAzkenik, EH Bilduren Deskonektatu elektriketatik mozioaren ordez, argindarraren prezioaren igoerari buruzko udal Gobernuaren mozio alternatiboa onartu zen.


ikasbil.eus: Docutec: Harremanetarako gaitasuna artea da\nGizartean erraz mugitzeko kontuan hartu beharreko hainbat jarrera aztertzen dituzte. Aholkuak ere ematen dituzte; - Besteari entzutea. Esaten ari zaizkidana ulertzeko gaitasuna lantzea.\nDenok ezagutzen dugu mundu guztiarentzat atsegina den norbait, beti tolerante agertzen dena eta pentsatzen duena inor mindu gabe esaten dakiena. Gainera, ia denok miresten dugun pertsona hori zentzuduna izaten da, konbentzitzen dakiena eta limurtzailea baina, horregatik, ez da agintekerian erortzen eta ez ditu besteen iritzi edo emozioak gutxiesten. Giza harremanetarako dohain berezia duten pertsona horiek inbidia ematen digute guztioi eta batzuetan euren modukoak izan nahi genuke, baina ez dakigu nola: motz geratu eta bigunegi jokatzen dugu, edo beste muturreraino joan eta gogorregi azaltzen gara. Zenbait pertsonak berezkoa du jendarterako gaitasuna eta inolako zailtasunik gabe baliatzen dute egunero. Baina horrek ez gaitu desanimatu behar, edozeinek ikas baitezake hobeto komunikatzen. Berriro ere, geure izateko modua guztiok hobe dezakegula esaten ari gara, geure nortasunari uko egin gabe; baina zalantzarik gabe, hori ere antzemango da besteekin erlazionatzeko eran egiten ditugun aldaketetan.\nIrribarreak hurbiltasuna adierazten du ia beti, tentsioak leundu eta komunikazioa errazago bihurtzen du. Baina irribarre egiten duenaren keinuak ironia edo eszeptizismoa adierazten badu, gutxiespena, axolagabekeria edo sinesgaiztasuna adieraz lezake.\nAhotsak uste baino gehiago laguntzen dio hitzari\nHitz berberen bidez, intonazio desberdina erabiliz gero muturreko sentimenduak adieraz daitezke: ironia, gorrotoa, asaldura, ustekabea edo interesik eza. Hitz egiterakoan tonu hila erabiltzea lur jota dagoenaren edo depresioaren seinale izaten da. Denbora guztian tonu bera duen elkarrizketa monotono eta aspergarri gertatzen da eta interes gutxi pizten du. Elkarrizketan zehar ahotsaren modulazioak erabiltzen dituen pertsonak hobeto lortzen du mezua helaraztea eta hobeto komunikatzen du. Tonua, gehienetan oso gutxi zaintzen dugun arren, gure hitzen edukia bezain garrantzitsua izaten da askotan.\nAhotsaren bolumen altuak segurtasuna eta egoera menperatzea adierazten du, baina ahotsa gehiegi altxatzen denean kontrako jarrera eragin dezake eta agresibitatea erakutsi. Bolumen apalak, berriz, ahulezia edo norbere buruarengan konfiantzarik eza adierazten du, baita konfidentzialtasuna eta hurbiltasuna ere.\nNeurriak gainditzea. Jokaera oldarkor eta desegokiak erabiltzen dira eta norbere eskubideak defendatzearren besterenak zapaldu. Jokaera oldarkor horien barruan izan daiteke bestea kontuan ez hartzea, irainak, mehatxuak eta zapalkuntza edo baita eraso fisikoak ere. Ironia eta mesprezuzko sarkasmoa ere ez dira falta izaten. Menperatzeko joera izaten da, besteari bere burua defendatzeko eta berdintasunez erantzuteko gaitasuna ukatzekoa. Ondorioak negatiboak izaten dira beti epe luzera, baita erasotzailearentzat ere, menpekoak lortu arren lagunik gabe geratuko baita azkenean.\nEz dezagun protokolo hutsez barkamenik eskatu; hobe da beharrezko denean bakarrik eskatzea.\n- Besteari entzutea. Esaten ari zaizkidana ulertzeko gaitasuna lantzea.\n- Elkarrizketa bat hasten eta jarraitzen jakitea.\n- Galderak egiten ikastea.\n- Eskerrak ematen jakitea.\n- Egoki jantzita agertzea.\n- Besteen aurrean geure burua eta gainerakoak aurkezten jakitea.\n- Konplimendua egiten jakitea, era atseginean eta zurikeriarik gabe.\n- Laguntza eskatzen ikastea.\n- Jarraibideak eman eta jarraitzeko trebatzea.\n- Barkamena eskatzen jakitea.\n- Besteak konbentzitzen ikastea, horretan jakitea.\n- Geure sentimendu eta emozioak ezagutu eta horiek adierazten jakitea.\n- Besteen sentimendu eta emozioak ulertu, baloratu eta errespetatzea.\n- Solaskidearen haserrearen aurrean erreakzionatzen eta egoera ongi eramaten jakitea.\n- Beldur egoerak konpontzea.\n- Baimena eskatzea.\n- Gauzak, sentsazioak eta sentimenduak konpartitzea.\n- Besteei laguntzea.\n- Negoziatzen, adosten eta adostasunera iristen ikastea.\n- Egoera zailetan norbere burua kontrolatzea.\n- Mehatxaturik ikusten ditugunean geure eskubideak defendatzea.\n- Txantxen aurrean komeni den bezala jokatzea.\n- Borrokak -dialektikoak eta bestelakoak- saihestea.


Luis Paret y Alcazar margolariaren aldarrikapena — Museo Zumalakarregi Museoa\nZumalakarregi Museora hurbildu denak Luis Paret y Alcazar margolariaren irudiak dastatu ditu. XVIII.mende bukaerako gizartea maisuki irudikatu zuen artista ilustratu honek eta guretzat oso erabilgarria izan da garaia irakasteko.\nFernando VII.ena Asturiasko Printze bezala zin egiten. Irudiaren iturria\nLuis Paret y Alcazar (1746-1799) esan daiteke XVIII. mendeko margolaririk garrantzitsuenetakoa izan zena, baina Goyaren itzal erraldoiak gure artean ezezagun bihurtu du. Ilustrazioaren jarraitzaile kulturaduna, Madrilgo Gortean lan egin zuen, bereziki Don Luis Infantearen inguruan.\nLuis Pareten autorretratua, artista ilustratuaren ezaugarriekin. Irudiaren iturria\nParetek gainera Euskal Herriarekin lotura estua izan zuen bere bizitzaren momentu garrantzitsu batean. Izan ere, erakusketaren gai nagusia den Don Luis Infantearen gorteko konspirazio batean parte hartzeagatik 1775.ean Puerto Ricora erbesteratua izan zen eta 1778an, berriz, Euskal Herrira deserriratua, Madrilgo Gortetik urrun mantentze arren. Ia zortzi urtez Bilbon bizi izan zen.\nGiro aproposa aurkitu zuen Paretek Euskal Herrira iritsi zenean. Bascongada elkartearen urte oparoak ziren eta laister aurkitu zuen bere kultura eta jakin-minak asebeteko zituen taldea. Bere lanen enkarguak ugariak izan ziren eta gizarteratze erraza izan zuen zalantzarik gabe.\nPeñafloridako kontearen erretratua ere egin zuen. Irudiaren iturria\n"Goya y el Infante Don Luis: el exilio y el reino" erakusketan Paretek Euskal Herrian egindako hiru lan ikus ditzakegu, Izan ere Carlos III.ak margolaria barkatu eta 1786.ean Madrilera itzultzea onartu zuenean, Kantauriko portuen margo saila enkargatu zion. Sail honetako hiru dira, alegia, Bilboko Arte Ederren Museoko Vista del Arenal de Bilbao\neta Patrimonio Nacional bildumaren parte diren Vista de la Concha de San Sebastian\neta Vista del puerto de Pasajes\nNolabait Luis Pareten aldarrikapena ere bada erakusketa hau, Don Luis Infantearekin lotura estua izan baizuen eta beretzat lan ugari burutu baizituen.\nDon Luis Infantearen bildumako zebra. Irudiaren iturria\nErakusketak, noski, Goyaren lan ugariz gozatzeko egokiera ematen digu, baita garaiko beste egileen lanez ere. Honela, XVIII. mendearen azken erdiko ikuspegi zabal eta berezi bat jaso nahi duenak urtarrilak 20ra arte Madrilgo Erret Jauregian du aukera.


Santurtziko Udala - Euskararen Aholku batzordea\nUdalaren osoko bilkurak, 2008ko ekainaren 26ko bileran, udalerrian euskararen erabileraren sustapena eta normalizazioa arautzeko ordenantza onetsi zuen.\nAraudiak udalerrian euskararen aholku batzordea eratzea aurreikusi zuen eta horrela erabaki zuen Udalbatzak 2008ko azaroaren 27an.\nUdalari sektorearen kontu zehatzei buruzko informazioa ematea, eta kasu bakoitzerako egokien irizten diren konponbide eta alternatiba zehatzak proposatzea; hori ez da loteslea izango.\nAldez aurretik jardueraren gobernu-organoak aztertuko ditu sektore honi eragiten dioten gai garrantzitsuak, hark egoki irizten badio.\nEkitaldi bakoitzeko udal aurrekontuek barne hartzen dituzten euskararen erabilera sustatzeko programa edo programen berri izatea.\nLegeetan aurreikusitakoaren arabera eta horiek ezarritako mugak betez, batzordeak egindako txosten eta proposamenekin lotuta udalak hartutako erabaki eta gaiei buruzko udal jardueretan parte hartzea.\nUdalari laguntza ematea Euskara Sustatzeko Ekintza Planaren egokitzapenean, alegia, tokiko plan estrategikoa burutzeko gomendioak ematea, udalaren osoko bilkurak edo organo betearazleek onetsi aurretik.\nOnetsitako plan estrategikoa burutzeko urteko kudeaketa-planen jarraipena egitea.\nBatzordeak zehazten dituen jarduera-eremuetan programa zehatzak garatzeko lan-taldeak sortzea.\nPresidentetza: Alkate-udalburua, edo eskuordetutako zinegotzia.\nPresidenteordea: Batzordearen presidentetzak hautatutako zinegotzia. Hori kide iraunkorra izango da, presidentetza ordezkatu behar ez badu.\nKide iraunkorrak: ondoko sei sektoreek ordezkari bana izango dute: gizartea, kulturgintza, euskalgintza, aisia-kirola, ostalaritza-merkataritza eta hezkuntza; Udal Euskaltegiko ordezkari bat; AEK Euskaltegiko ordezkari bat.\nKide ez iraunkorrak: Batzordearen presidentetzak eskumena izango du sektorean adituak direnak bertan sartzeko, baldin eta horien laguntza beharrezkotzat jotzen bada. Horiek hitza izango dute, baina botorik ez.\nIdazkaritza: Udaleko idazkari orokorra izango da idazkaria, eta horrek udal funtzionario bati eskuordetu ahalko dio zeregin hori. Azken horrek hitza izango du, baina botorik ez.\nEuskararen Udal Batzordeak hiru hilean behin ohiko batzarrak egingo ditu, eta presidenteak izango du deialdia egiteko eta interesdunei jakinarazteko eskumena. Ezohiko saioak ere izan daitezke, baldin eta Presidenteak deitu edo Batzordeko Kide egonkor guztiek eskatzen badute.\n2017ko martxoak 21 (PDF 9KB)\n2016ko abenduak 19 (PDF 102KB)\n2016ko irailak 27 (PDF 13KB)\n2016ko ekainak 14 (PDF 24KB)\n2016ko apirilak 27 (PDF 116KB)\nIkusi akta guztiak


Sortuk Miribillan egingo duen ekitaldi nazionalerako autobusa antolatu dute Arrasatetik - Arrasate - Goiena.eus\nSortuk Miribillan egingo duen ekitaldi nazionalerako autobusa antolatu dute Arrasatetik\nXabi Gorostidi 2018-05-15 17:40\n'Baietza sortzen' izena duen ekitaldia Miribilla auzoko Bilbao Arenan egingo dute, maiatzaren 19an, 17:30ean. Arrasateko autobusa 16:00etan irtengo da, Garibaitik, eta bertara joan nahi dutenek Iratin Tabernan izango dute izena emateko zerrenda.\nHona hemen, Sortuk ekimen honi lotuta plazaratu duen prentsa oharra bere osotasunean:\n"Ireki berri den aro berriari bultzada emateko 'Baietza Sortzen' ekitaldi nazionala egingo dugu maiatzaren 19an Miribillako Bilbao Arenan.\nETAren desagerpenak testuinguru berri bat ireki du Euskal Herrian. Bukatu da erakunde horren ibilbidea eta ETArik gabeko garaian sartuak gaude dagoeneko. Batzuek itsu eta gorrarena egin nahi badute ere, ETA desagertu da eta etorkizunari ate berri bat zabaldu dio. Etorkizun horrek elkarbizitza eredu demokratikoan oinarrituta egon beharko du eta Euskal Herria demokratizatzeko pertsona guztiek eskubide guztiak izan beharko dituzte. Horrez gain, herri honek bere etorkizunari buruz galdetua izateko eskubidea ere izan beharko du.\nEgindako lana gogoan, ezker abertzaleko gizon eta emakumeok etorkizun berri hori eraikitzeko gure konpromisoa berresten dugu. Geurea herri bizia da, amets egiten duena, aspirazioak dituena. Guk lanean jarraitu nahi dugu pertsona librez osatutako jendarte librea lortzeko.\nZergatik eman behar diogu bultzada aro berri bati? Etorkizuna parez pare irekia izan nahi dugulako; bultzada berria behar dugulako; bake osoa, iraunkorra eta justua lortu nahi dugulako; eta baita ere, herri gisa askapen nazional eta sozialean aurrera egiten jarraitu nahi dugulako.\nAro berri bat Euskal herriko herritarrek eta bereziki herritarrek eraiki duten egoera da. Ezker abertzaleko gizon eta emakumeok gure konpromisoa eta aurrera begirako erronkak jarri nahi ditugu mahai gainean. Iraganeko sinbolo eta oinarrien gainean, etorkizuneko ezker abertzalea irudikatzen saiatuko gara.\nHistorikoki ezker abertzalearen ondoan egon diren munduko zenbait askapen mugimendutako ordezkariak etorriko dira, hala nola, Nikaragua, Uruguay, Bretainia, Korsika, Kolonbia eta Irlandako lagunak.\nBorrokarako konpromisoa eta ilusioa berritzeko garaia da beraz. Bide horretan, maiatzaren 19an, 'Baietza Sortzen' goiburupean ekitaldi jendetsua egingo dugu Bilboko Miribillan (Bilbao Arena), 17:30etatik aurrera.\nAutobus zerrendak ohiko lekuetan aurkituko dituzue eta Miribillan haurren txokoa jarriko dugu martxan.\nAnimatu zaitez 19an Miribillara etortzen eta zabaldu deialdia lau haizetara!"


Etiketa: erregulazioa | Martech Zone\nOrain dela urruneko etorkizuna zirudiena iritsi da: 2020. urtea iritsi zaigu azkenean. Zientzia fikzioko egileek, zientzialari ospetsuek eta politikariek aspalditik iragartzen zuten mundua nolakoa izango zen eta, oraindik ere hegazkinik ez dugun autoak, Marteko giza koloniak edo autobide tubularrak izan ez arren, gaur egungo aurrerapen teknologikoak benetan aipagarriak dira - eta soilik izango dira zabaltzen jarraitu. Merkatuen ikerketari dagokionez, berrikuntza teknologikoak\nCAN-SPAMek posta elektroniko bidezko marketin industria betirako aldatu zuen moduan, sare sozialetan eta mugikorretarako marketin espazioan araudi gogorrak aplikatu behar ditugu. Beheko infografiak azpimarratzen duen moduan industria egoera tristean dagoenik ez nagoen arren, industria defendatuko dut, izugarri gaztea baita eta benetan muga berria denez. Tresnak eta informazioa ez dira inoiz gaur bezain eskuragarri egon. Merkaturatzaile arduratsuak erabiltzen ari direla uste dut\nBob Carlson lagunaren eskutik, HealthX-en: aholkulariek erakunde batean nola eragin dezaketen ikasteko denborarik gabeko ikasgaia. Joan den astean, lagun batzuk jatetxe berri batera atera genituen eta ohartu ginen gure eskaera hartu zuen zerbitzariak koilara bat zeramala alkandoraren poltsikoan. Pixka bat arraroa zirudien. Autobusak gure ura eta tresnak ekarri zituenean, alkandoraren poltsikoan koilara bat ere bazuela ohartu nintzen. Gero, zerra ingurura begiratu nuen


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | 22. Korrika: ikasmateriala\nArgitaratua: Monday, 21 March 2022, 11:49 AM\nIkasmateriala hiru ataletan banatu dugu.\n1. KORRIKAri buruzko albisteak\nAtal honetan, KORRIKAri buruzko berri nagusiak didaktizatu ditugu, maila guztietako ikasleengana modu egokian irits daitezen. Ikasmaterial guztiak aurrez aurreko taldeetan zein autoikaskuntzan erabiltzeko moldatuta daude.\nIkasmaterial horretan, 22. KORRIKAren aurkezpena eskaintzen da, Asier Amondo Gorostizagari eginiko elkarrizketa oinarri hartuta.\nKalean da 22. KORRIKA kanta\nBigarren sorta horren bitartez, KORRIKAren kantaren berri izateaz gain, egileak ere ezagutu ahal izango dituzte ikasleek.\nHITZEKIN sekuentzia didaktikoa Ikasmaterial horren helburua da ikasleei 22. KORRIKAren ibilbidea aurkeztea. Horretarako, "KORRIKAren ibilbidea 2022" mahai-jokoa izango dute lagun.\nBigarren atal horretan, euskara ikasten ari diren gurasoei bereziki zuzendutako unitate laburra sortu dugu. Unitatean, Pirritx, Porrotx eta Marimotots pailazoei eta Ene kantak kanalari buruz mintzatu, eta umeekin euskaraz aritzeko hainbat kantu ikasiko dituzte ikasleek. Lanak A1, A2 eta B1 mailetan erabiltzeko egokituta daude, aurrez aurreko taldeetan zein autoikaskuntzan.\n3. HITZEKIN sekuentzia didaktikoa\nAzken atal horretako lanen helburu nagusia ikasleak KORRIKAn parte hartzera animatzea da. Horretarako, eskolarako jarduerekin batera erabiltzeko euskarri bi sortu ditugu. Jarduera guztiak aurrez aurreko taldeetan, autoikaskuntzan edo online eskoletan erabil daitezke.\nHorretan, KORRIKAri buruzko informazio interesgarria eskaintzen zaie B1 mailatik gorako ikasleei.\n“KORRIKA, historikoa” joko digitala.\nJoko horren bidez, ikaskideekin, lagunekin edo bakarka ondo pasatzeaz gain, KORRIKAren historia hobeto ezagutu ahal izango dute ikasleek, bideo labur batzuen laguntzaz.


MBSR (Mindfulness Based Stress Reduction), estresa murrizteko zientifikoki abalatutako programa - Red de Parques de Euskadi\nMBSR (Mindfulness Based Stress Reduction), estresa murrizteko zientifikoki abalatutako programa\n2022, Albisteak, Gipuzkoa, Noticias\nGehiegizko lan-karga, denbora-faltaren sentsazioa, hainbat zeregin batera egin beharra edo gure nagusien, bezeroen edo norberaren aldetik ezarritako eskakizuna dira pertsona askorengan antsietatea edo lan-estresa eragiten duten faktoreak\nEtengabeko aldaketan dagoen ingurunean gaude, orain inoiz baino gehiago, COVID-19aren pandemia-garai honetan murgilduta, zalantza-egun hauetan, albisteak eta egoerak minututik minutura aldatzen diren errealitate batean, eta gure garuna gainesposizio iraunkorrean dago, zeina sarritan ezin den behar bezala kudeatu.\nTestuinguru horretan, beharrezkoa da eguneroko erronkei aurre egitea ahalbidetzen diguten estrategia berriak sartzea, eta beste modu batean –agian modu kontzienteago eta lasaiagoan– erlazionatzea gure barruan eta gugandik kanpo gertatzen den guztiarekin.\nMindfulness teknikaren bidez estresa kudeatzea izan daiteke estrategietako bat, kontzeptu horren itzulpena “erabateko kontzientzia” edo “erabateko arreta” izan daitekeelarik.\nMindfulness arloko entrenamendu jarraituaren bidez, estresa eta antsietatea kudeatzen lagunduko diguten barne-baliabideak landuko ditugu, eta gure bizi-kalitatean hobekuntza bat lortuko dugu, baita gure ingurune pertsonal eta lan-ingurunean ere. Lan-ingurune batean lan-absentismoa murrizteko lagungarria izan daiteke, estresa gutxitzearen ondorioz, baita langileen akidura mentala eta antsietatea murrizteko ere; gatazken kopurua ere murriztu dezake balio-judizioak eta aurreiritzi mentalak erlatibizatzea ahalbidetuz, eta talde-lana ere hobetu dezake.\nGoogle eta beste zenbait enpresa aitzindariak izan ziren Mindfulness teknikaren erabileran beren SIY (Search Inside Yourself) programaren bidez, zeina MBSR® (Mindfulness Based Stress Reduction) protokolo arrakastatsuan oinarritutako esku-hartze bat den. MBSR® zortzi asteko ikastaroa dugu, esku-hartze psiko-edukatibo bat, 80ko hamarkadan Massachusettseko Unibertsitateko Medikuntzako fakultatean sortutakoa. Fakultate horretan Medikuntzako irakasle emeritu eta Mendebaldean Mindfulness praktiketan aitzindarietako bat dugun Jon Kabat-Zinn ikerlaria izan zen sortzailea.\nIñaki Guridi Mindfulness-eko instruktore eta MBSR®-ko irakasleak ammma gunean ematen duen programa honen arrakasta guztiz ziurtatua dago hainbat azterlan zientifikoren bidez. Azterlan horiek argi eta garbi babestu dute programa horren baliagarritasuna bai arlo klinikoan eta baita enpresaren eta hezkuntzaren arloan ere.\nDatorren otsailean hasiko da ikastaroaren edizio berria Gipuzkoako Parke Zientifiko eta Teknologikoan.\n– Orientazio saioa: otsailak 10\n– Saioak: otsailak 17 eta 24 eta martxoak 3, 10, 17, 24\n– Saio trinkoa: martxoak 26, larunbata\n– Saioak: martxoaren 31n eta apirilaren 7an\n– Ostegunetan 19:00etatik 21:30era\n– Larunbat intentsiboa 10:00etatik 18:00etara\nOsasunaren zaintza integralerako zentroa\nGipuzkoa Zientzia eta Teknologia Parkea\nMikeletegi, 73B – Local 305-308\nTel. 943 457 800


Albisteak - 37 tonako edukiontzien albo-jasotzailea Keniara bidaliko da\n37 Tonako Edukiontzien alboko igogailua Keniara bidaliko da\nLehenengo aldia da Keniako gure bezeroak 37 tonako edukiontzi alboko eroslea CCMIE-ri erosten diona, eta bezeroak oraindik konfiantza handia du CCMIE-n. Gure salmenta arduradunak aurrekontu zehatza besterik ez zuen egin bezeroak aukeratzeko, eta bezeroaren beharren arabera, edukiontzi alboko igogailu egokiena gomendatzen diogu.\nJakina, marrazkia bezeroari erreferentzia gisa bidali ondoren, bezeroak doikuntza finak egin zituen. Bezeroak aurrez alboko kargaren atoia beste hornitzaile batzuei erosi zielako. Bezeroaren alboko kargaren atoiak normaltasunez funtzionatu ez zuenean, hornitzaileak ez zion konpontzen lagundu eta bezeroari jaramonik egin gabe. Horrek bezeroa oso haserretzen du. Beraz, bezeroak oso kezkatuta daude saldu osteko zerbitzuarekin eta kalitate arazoekin. Gure bezeroen kezkak oso ondo ulertzen ditugu. Gure bezeroei salmenta osteko sistema oso osoa dugula jakinarazten diegu.\nSaldu osteko langileek zure galderak 24 orduz linean erantzuten dituzte. Bideo eta eskuliburu zehatzak daude funtzionatzen laguntzeko, eta bezeroei beste bezero batzuen funtzionamendu bideoak eskaintzen dizkiegu. Beraz, ez kezkatu saldu osteko arazoekin. Talde profesional batek konpontzen gaitu.\nCCMIE Container auto-kargatzeko kamioia Container kargatzeko eta deskargatzeko erabiltzen da.\nCCMIE Edukiontzien albo kargatzaileak abantaila ugari gordetzen ditu, transferentzia espezializatua, tara pisu txikia\nEraginkortasun handia, altxatze aukera aurreratuak, lurreko presio baxua eta egonkortasun handia\nTrailer edo kamioi bat muntatuta.\nZiur gaude hasierako trukeen eta ondorengo lankidetzaren ondoren, egindako ahalegin bateratuaren bidez, gure arteko negozio lankidetzak onura ekarriko diela gure bi enpresei, elkarren onurari eta irabazi-irabazi emaitzei. CCMIE-k kalitate handiko produktuak edo zerbitzuak eskain diezazkizuke eta Txinako 3 ardatzeko Edukiontzien Karga Kamioien Aterkina Papua, Salomon Uharteak eta beste herrialde batzuetako makina berrietan eman dezakegu prezio lehiakorrean. Bihotzez espero dugu herrialde osoko banatzaile eta erabiltzaileekin lankidetzan aritzea. . Zure logistika beharrak asetzeko gai garela uste dugu. Era berean, bezeroei ongi etorria ematen diegu gure fabrikazio-unitatera gure irtenbideak erosteko.\nInteresa baduzu, jar zaitez gurekin harremanetan！


Hasiera Informazioa Modelizazioaren emaitzak\nMesoMap-etik lorturiko emaitzak egiaztatzeko Espainia osoan zehar banaturiko hainbat dorre meteorologikotako informazioa erabili da, zeinak gutxienez 40m-ko altueran kokaturik dauden. Datu horiek honela prozesatu ziren: urteko batez besteko abiadura balioak (m/s), datuen urteko erabilgarritasuna (%), neurketa aldiaren iraupena (hilabeteka), neurketa altuera (m) eta neurketa puntu bakoitzaren kokalekuaren koordenatuak. Azterketarekin alderatu ahal izateko 47 estazioetako datuak estrapolatu ziren 80m-tako maila arruntera.\nOndorengo grafikoek, duten sinpletasunagatik, emaintzen inguruko ondorio orokorren bat ateratzea ahalbidetzen dute. Lehenengo eta behin, modelizazioaren neurrienganako portaera adierazi da:\n1. irudia Mesomap-en emaitzen eta 80m-ko altueran estrapolatutako neurketa eoliko errealen arteko alderaketa, urteko batez besteko abiadurari dagokionez. Lerroak aurreikuspen perfektua irudikatzen du.\nOr ohar, erabilitako bereizmenari esker modelizazioak baliabide eoliko interesgarriak dituzten kokalekuak aurkitzea eta bereiztea ahalbidetzen du neurketetan agertzen diren joeren jarraipenak erakusten duenez.\nOndorengo grafikoak, abiaduren araberako azterketaren barreiatzea (modelizazioa  80m-ko altueran estrapolatutako balio erreala) irudikatzen duenak, modelizazio tekniken portaera eta mugaren bat edo beste erakusten ditu:\n2. irudia Haizearen abiaduraren araberako modeloaren soslaia, 80 m-ko alturean.\nModeloak haize baxuak gehiegi balioesteko eta haize altuak gutxiesteko duen joera hauteman daiteke. Horren ardura erabilitako teknikak duen ekidin ezinezko muga batek du, edozein modelizazioren efektuetako bat edozein tamainatako eremuak leuntzea baita nodo bakar batean bere inguruko balio guztiak irudikatzeko. MASS-ak atmosfera hiru dimentsiotako sare batean banatzen du. Sare horren nodo bakoitzean aldagaiek nodo horren inguruan dagoen kubo batek adierazten duen batez besteko balioa hartzen dute, eta horrek ertzetako informazioaren galera dakar. Bereizmen mikroeskalarra zenbat eta handiagoa izan efektu hau txikiagoa izango da, baina azterketa honetakoa bezain bereizmen altuetan ere ematen da (100 m-ko sarea).\nLaburbilduz, ondorengo ondorioak atera dira: :\nMetodologiari datxezkion mugak egon badaude eta horiek tentuz ibiltzea gomendatzen dute kokaleku jakin batean lorturiko emaitzak baldintzarik gabe onartzerakoan, haize baxuen modeloak eginiko iragarpenetan batik bat.\nMetodoa bereziki erabilgarria izan daiteke baliabide eoliko handiena eskaintzen duten eremuen prospekzioa egiteko.\nAzterketak, oro har, hedadura handiko potentzial eolikoenganako arrazoizko hurbiltzea lortzea ahalbidetzen du.\nKokaleku jakin bat zehazturik, sistemak baliabide eolikoa balioestea ahalbidetzen du proiektuaren hasierako fasean, baina zehaztapen doia lortzeko in situ prospekzio kanpainak egin beharko dira behar adinako denbora tartean (iraupena hurbileko estazioetan bildutako erreferentziazko neurketa historiko fidagarrien menpe egongo da, aurretiaz balioztatuak izango direnak), dorre meteorologiko bat edo batzuk jarriz (ebaluatu beharreko lur sailaren hedadura eta/edo konplexutasunaren arabera) beharrezko tresneriarekin - arauen arabera kalibratuak - muntatzea aurreikusirik dauden aerosorgailuen abatzaren altueratik ahal bezain hurbilen kokatua. Lortutako datuen prozesamenduaren ondoren eta hauek aztertu eta gero modelizazioari loturiko zalantzak murriztuko dira hein handi batean, bai estrapolazio horizontal zein bertikalaren ikuspuntutik eta baita denbora estrapolazioari dagokionez ere. Informazio eolikoa oinarrizkoa izango da delako kokalekuari dagokion aerosorgailu egokiena aukeratzeko eta balio bizitzan izango duen produktibitatea eta ekipamenduaren osotasun estrukturala bermatzeko, muturreko haize boladak aztertzeari esker, zeinak epe luzeko haize boladetatik eta haizearen abiadura handiko zurrunbiloen intentsitatetik aterako diren.


Gasteizko AEK-k KORONABIRUSAREN AURREAN\nAzken egunotan, koronabirusaren zabalkundea eteteko, arrisku egoeran egon daitezkeen kolektiboak batzen dituzten hainbat erakunde eta espazioetan burutzen diren ekintzak bertan behera geratu dira. Jakin dugu euskaltegi batzuk ere itxi egin dituztela, Osasun Sailaren gomendioz, bertan izandako positiboak direla eta.\nEgoeraren garrantziaren jabe, Gasteizko AEK-ko arduradunak HABErekin harremanetan jarri dira eta normaltasunez jarraitzeko aholkua jaso dute, betiere, gure artean (ikasle zein langile) positiborik ez badago. Guk hartutako garbiketa neurriak egokiak direla gehitu dute. HABEk berak jakinaraziko digu ezohiko neurririk hartu beharko balira.\nHala ere, prebentziorako neurri hauek zorrotz jarraitu behar ditugu guztiok:\nEusko Jaurlaritzaren GARBIKETA NEURRIAK jarraitu: eskuak ura eta xaboiarekin garbitu, eztul edo doministiku egiterakoan ahoa estali, erabili eta botatzeko mukizapiak erabili. Kartelak ikusi.\nSINTOMARIK BADUZU, lehenbailehen AEK-ko arduradunei jakinarazi (688 746463 edo 663192538) eta ez zaitez euskaltegira etorri eta osasun sailak martxan jarritako prozedura jarraitu (900 20 30 50 telefonora deitu).\nEZ EKARRI HAURRIK euskaltegira.\nZuen kolaborazioa eskatzen dizuegu, denok zentzuz jokatzeko: guztiok kezkatzen gaituen kontua da


Gimnasia revolucionaria Estricalla\nHardcorea LP Estricallaren moduko egitasmo baten aurrean, lehenengo tentazioa izaten da banda berria osatzen duten taldekideen aurreko proiektuekin alderatzea. Eta, bai, hemen badago Kloakaoren hardcore azkarraren aztarnarik (azkarra hitzaren esangura bietan, abiada bizikoa eta, aldi berean, buruargia baita). Ezin bestela izan, Kloakaoren taldekideek hartu baitute, neurri handi batean, abesti hauen musika egiteko ardura. Neurri apalago batean, El Corazon del Sapok erritmoekin jolasteko zeukan abilezia edo Kuraiaren kutsu rockzalea ere aurki daitezke hemen. Baina azken emaitza osagaien batuketa soila baino askoz gehiago da. Denetarik du lan honek: amorrua eta grina, urdailean ukabilkada baten moduan jotzen zaituen soinua, ongi oldozturiko testuak, panfletokeriatik ihes egiten dakien kritikotasuna� eta hori guztia, labur, oso labur egiten diren sei abestitan (horietako bat, SNFUren bertsioa), hardcorearen esparruan, 2009an Euskal Herrian argitaraturiko diskorik interesgarrienetako bat osatzeko. Taldekideak beste hamaika saltsatan sarturik daude eta Estricallaren etorkizuna ez da batere argia, baina penagarria litzateke egitasmo hau mugatuko balitz Gimnasia revolucionaria disko honetara eta orain arte eman dituzten kontzertu apurretara (bikainak, bide batez esanda). Hatzak gurutza ditzagun.\nMinor Threat epKritikakLEIHOTIKAN Inoiz baino �taldeago�ElkarrizketakTapoi fest! Bergarako gaztetxeanBerriakIRA ET DECESSUS 15 urte zakar ElkarrizketakERANTZUN baten bila?ElkarrizketakSUPERCOOLS superhardcore!!!ElkarrizketakSUPERCOOLS Eskola zahar berriaArtikuluakFRAGMENT MUSIC hardcore-punka bihotzetikArtikuluakSTRAIGHT EDGE TXOSTENA (1. ZATIA) Topera droga barikArtikuluakSTRAIGHT EDGE TXOSTENA (2. ZATIA) Topera droga barikArtikuluakHARDCOREA nihilismoaren putzutik ihes egin zuen punkaElkarrizketakFOLKCORE hardcore not dead!ElkarrizketakTOTAL HARROKERIYA EUROPE TOUR 09, ZARAUZKO HARDCOREA BERRIZ EUROPANBerriakHARDCORE BURRUNBA ZARAUTZEN: ANTI SAN PELAYO TXIKI FEST!!!!!BerriakHARDCORE PLUS MAGAZINEKritikakIzu GiroaKritikakMDC+ SUPERCOOLS Andoaingo gaztetxea (2004/10/8)KritikakDRI Moganbo aretoa (2004/04/14)KritikakDISCHORD bai independentziariArtikuluakBitternessKritikakThe ZooKritikakTodos vamos a morirKritikakThis is where the fight beginsKritikakBuild a NationKritikakOh Martha!KritikakIlunago, ederragoKritikakKarkabaKritikakRage of DisciplineKritikakSecretos, mentiras, enajenaci�n KritikakParis by nightKritikakThe Empire strikes firstKritikakBurmuinak astinduKritikakPortraits 7.5KritikakOne Cross EachKritikakTrozos.de.la.nada.Kritikak1996tik bidetxurrianKritikakLeihotikanDirektorioa/taldeakLEIHOTIKAN zuretzako babyArtikuluakLeihotikan taldea "Harold" izeneko estudio lanarekin itzuli daBerriakBerriakZinc, Estricalla, Humilitate eta Mostros: elkarrekin, baina ez nahasirikBerriakRATOS DE PORAO gero eta zikinago, gero eta oldarkorragoElkarrizketakHaroldKritikakBerreraikitzenKritikakTony Sly, 1970-2002BerriakFLY SHIT �kultura denon eskura egon behar da�Elkarrizketak�Eskolak alde batera utzita, hardcore talde asko batzen gaituena jarrera da�ElkarrizketakSARKOR TALDEAREN BIDEO BERRIABerriakINSERTA denbora existitzen ez deneanElkarrizketak Bidali zure iruzkina


21 « apirila « 2021 « Prentsa oharrak\nUdalak eta hirigune historikoko auzo-, gizarte- eta ekonomia-eragileek mahai bat aktibatu dute, epe labur, ertain eta luzean berroneratze integralerako estrategia definitzeko\nKategoriak: Prentsa oharrak — Komunikazio Zerbitzua / Servicio de Comunicación — 21 apirila 2021 18:28\nDatozen 12 hilabeteetan 24 ekintza abiaraziko direla iragarri du alkateak, bai eta berariazko kudeaketa bulego bat irekiko dela ere\nGasteizko hirigune historikoak jarduera integraleko estrategia bat izango du. Udalak, bizilagunek eta gizarte-, eta ekonomia-eragileek elkarlanean sortuko dute eta Hirigune Historikoko Mahaiak definitu eta adostuko du; Gorka Urtaran alkateak Aldabeko auzogunean baieztatu du mahaia uda baino lehen jarriko dela martxan.\nLan-mahaia sortuko dela esateaz gain, mahai horren babesean aktibatuko diren ekintzak koordinatzeko berariazko bulego bat laster jarriko dela martxan ere baieztatu du alkateak. Gainera, datozen 12 hilabeteetan hirigune historikoan 24 ekintza jarriko direla abian iragarri du Gorka Urtaranek.\nJoan den irailetik lan handia egin da eragileekin, auzokoekin eta Udaleko, Foru Aldundiko eta Eusko Jaurlaritzako arduradun teknikoekin informazioa kontrastatzeko. Azken hamarkadetan kontuan hartutako hainbat proposamen baztertuta, eta alderdi guztiek adierazitako beharretara hoberen egokitzen diren ekintzak soildu ondoren, Hirigune Historikoko Mahaiak ekintza horiek epe labur, ertain eta luzean burutzeko lehentasunak eta metodologia landuko ditu orain.\n“Lan egiteko modu honetaz uste dugu, eta denon artean posible egin dugu eta egiten ari gara. 560 ekarpen baino gehiago landu dira, eta tonu positiboa izan dutenak gailendu dira. Helburu bera daukagu: auzoarentzat eta hiri osoarentzat itxaropentsua izango den proiektu bat sortzea, adostasunean oinarrituta eta epe luzerako izateko borondate politikoarekin. Gure konpromisua erakusten dugu horrela: datozen 12 hilabeteetan hirigune historikoan 24 ekintza jarriko ditugu abian“, nabarmendu du Gorka Urtaranek.\nAlkateak azpimarratu duen moduan, garrantzitsua da adostasuna mantentzea “agintaldi eta hauteskunde-egutegietatik haratago. Epe luzerako estrategia horretarako ezinbestekoa da etorkizunean proiektu honi jarraitutasuna ematea ahalbidetuko duen konpromiso bat lantzea. Hori da proposatzen duguna, eta konpromiso hori hartzen dugu: mahai horretatik eratorriko den hitzarmen bat landu eta formalizatzea, izaera politiko, tekniko eta herritarreko akordio bat, zeinak ibilbide luzeko eta adostasunean oinarritutako estrategia bat garatzeko oinarriak zehaztea ahalbidetuko baitu. Herritarren Itun horrek konpromisoak, edukiak eta helburu orokorrak jaso beharko ditu, bai eta lan-espazio eta -prozeduren definizioa ere“.\nLurraldea eta Klimaren aldeko Ekintzaren zinegotzi eta 21 Zabalgunearen presidente Ana Oregik eta Mugikortasunaren eta Espazio Publikoaren zinegotzi Raimundo Ruiz de Escuderok datozen 12 hilabeteetan egingo diren 24 ekintzen xehetasunak azaldu dituzte.\nErdi Aroko Hiriguneko Mahaia Erdi Aroko hiriguneko mahai tekniko-herritarra sortzea, martxan jartzea eta kudeatzea, eta mahai horren idazkaritza teknikoa. Bertan hirigune historikoko eragileek (auzokoak, sozialak, merkatariak, ostalariak, etab.) eta erabakitzeko eta gauzatzeko ahalmena duten udaleko arduradun teknikoek hartuko dute parte. Mahai horretan, gizarte- eta ekonomia-eragileekin etengabe parte hartuko da Erdi Aroko hirigunea berroneratzeko proiektuetan.\nMahaiaren idazkaritza teknikoak Partaidetza Zerbitzuaren, Oinarrizko Gizarte Zerbitzuaren eta Erdi Aroko Hiriguneko Bulegoaren baliabideen laguntza eta babesa izango ditu. Mahaia parte hartzeko dauden gainerako guneekin koordinatuko da, hala nola, Auzogunearekin.\nErdi Aroko Hiriguneko Bulegoa Udalaren “Casco Bizia” bulegoa aprobetxatu eta bultzatzea, berroneratze estrategia eta bere jarduerak modu integralean koordinatu eta kudeatzeko espazio gisa.\nHiria modu integralean berroneratzeko estrategia. Next Generation\nKoherentzia emango duen eta eragile-sorta zabal batekin kontrastatu, baliozkotu eta partekatuko den bide-orri bat definitzea. Estrategia hori egindako lanen laburpena izango da, eta ekintzen plangintza (epe labur, ertain eta luzean) eta ekintza horien garapenarekin, ezarpenarekin eta jarraipenarekin lotutako mekanismoak, prozedura eta lan-espazioak zehaztuko ditu.\nBIPBren barruan hiriguneko errealitatearekin bat datozen hirigintza-araudien aldaketak jaso beharko dira, haien ezaugarri morfosoziologikoak kontuan hartuta. Arreta berezia eman beharko zaie etxebizitzen, merkataritza-lokalen eta erabilera tertziarioko lokalen bizigarritasunari eta birgaitzeari buruzko gaiei.\nOstatu-erabilerari eta erabilera tertziarioari dagozkien irizpideak berrikustea (etxebizitza turistikoei buruzko ordenantza); partaidetza-prozesu baten bidez egingo da —Hiriguneko Mahaiaren esparruan—, eta loturiko hainbat eragilek hartuko dute parte (auzo- eta elkarte-sarea, ostalaritza-, merkataritza- eta turismo-sektoreak, etab.).\nErdi Aroko hiriguneko negozioentzat hirigintza araudia egokitzea\nAraudia Erdi Aroko hirigunearen ezaugarri berezietara egokitzeko beharra, dendak eguneratzen laguntzeko.\nErdi Aroko hiriguneko negozioentzat merkataritza araudia egokitzea\nMerkataritza araudia berariaz egokitzea, leihatila moduan saldu ahal izateko (salmenta ibiltaritzat hartu gabe).\nOinezkoentzat bihurtzea eta trafikoa baretzea 1. fasea: Hirigune historikoaren goiko gunea\nHirigune historikoaren goiko gunean oinezkoentzako irla bat definitzea, elkarlanean egindako diseinu-prozesu baten bidez, eta hainbat irizpide txertatuz: segurtasuna, naturalizazioa, trafikoa baretzea eta murriztea, genero-ikuspegia eta haurtzaroa.\nMerkataritza-jarduera sustatzeko jarduketak:\nDoako espres aparkalekua (15 minutu), Erdi Aroko hirigunearen inguru hurbilean merkataritza-jarduera sustatzeko. San Frantzisko aldapa, Buruileria plaza, Errege atea eta Jesusen Zerbitzarien kalea.\n1 edo 2 orduko doako aparkalekua, betiere hiriguneko saltokietan egindako erosketei loturik (espres guneetan edo inguruko aparkalekuetan).\nZamalanen kudeaketa hobetzea, ordutegiak berrikustea.\nHutsik dauden lokalak edo lonjak identifikatzea baliabide mota hori ezartzen jarraitzeko.\nEsku hartu gabeko Etxarteak zaharberritzea\n– Etxarteen kudeaketa sistema berrikustea, haien garrantzia nabarmentzeko.\n– Etxarteak zaharberritzea: ur-zuloak berreskuratzea, landaredia, mantentze-lanak, etab.\nBerdea eta biodibertsitatea handitzea. Haurren Auzoa proiektua. Azpiegitura Berdeei buruzko Plana\nHirigune historikoaren goiko gunea atseginago, gizatiarrago eta naturalizatuago bihurtzea: berehala esleitzea.\nAzpiegitura berdeei buruzko plan bat sortzea eta jarduketak ezartzea:\n– Berdeguneetan eta espazio publikoetan tokiko landare gehiago jartzea.\n– Lorategietan eta berdeguneetan biodibertsitatea handitzeko ekintzak.\n– Habiak integratzeko ekintzak (bele txikia, etxe-txolarrea, etab.).\n2.fasea: Oroimenerako Museoaren ingurua\nOinezkoentzat bihurtzea, etorkizuneko “Oroimenaren plaza” egokitzea, bizikletentzako lurpeko aparkalekua, inguru atseginago bat.\nIrisgarritasun azpiegituren mantentze lanak hobetzea\nEskailera mekanikoen, igogailuen eta abarren mantentze-lanak eta garbiketa hobetzea. Kontratu berria.\nEtxebizitzak birgaitzeko kostuak aztertzea\nErdi Aroko hiriguneko etxebizitzen egoera aztertzea eta haiek birgaitzeko kostuen balioespen ekonomikoa egitea.\nAlokairu sozialeko programa\nGizarte Zerbitzuen eta 21 Zabalgunearen artean lan-prozedura bat ezartzea, Erdi Aroko hirigunean etxebizitza bat alokatzeko moduan egonik, beren ahalmen ekonomikoarekin zerikusirik ez duten arrazoiengatik alokairuko etxebizitza bat eskuratzea lortzen ez duten pertsona eta familiei alokairuko etxebizitzak eskuratzea bermatzeko eta bitartekotza egiteko.\nHondakinen kudeaketa eta garbiketa hobetzea\n– Garbiketa hobetzea, garbiketa zerbitzua indartuz eta kale-garbitzaileen eta mahuken arteko koordinazioa hobetuz.\n– Edukiontzi mugikorren kokalekua eta ordutegia aldatzea.\n– Jarrera zakarrak zorrotzago kontrolatzea.\n– Hondakinak biltzeko egungo sistema aztertzea, diagnostikoa egitea, eta hobekuntzak edo alternatibak proposatzea.\nInformazio- eta sentsibilizazio-kanpaina\nAtez ateko informazio- eta sentsibilizazio-kanpaina bat egitea, zaborra biltzeko eta birziklatzeko sistemen funtzionamendua azaltzeko (hainbat hizkuntzatan).\nGaueko Aisialdi Arduratsurako Sentsibilizazio eta Kontzientziazio Planaren 1. fasea. Erdi Aroko hirigunean zarataren kontra sentsibilizatzeko plana\nErdi Aroko hirigunearen zonako plana eredu parte hartzaile bati jarraituz idaztea; plan hori eremua babes akustiko bereziko gune izendatzeko aurretiazko urratsa izango da.\nHutsik dauden lonjak mobilizatzea\nHutsik dauden lonjak gizarte-erabilera berrietarako, eta ekonomia- eta merkataritza-jardueretarako mobilizatzeko kanpaina. Titulartasun publikoko lonjak lehiaketa bidez mobilizatuko dira, eta pribatuak jabeekin bitartekotza egiteko eta negoziatzeko sistemak ezarriz.\nEtxebizitzari eta birgaitzeari buruzko jardunaldiak\nEtxebizitza-eredu berriei buruzko jardunaldi-lantegi bat edo gehiago egitea. Izaera bikoitza izango dute: teoriko-informatiboa eta praktikoa. Hartara, etxebizitzak kudeatzeko eredu berriak (kooperatibak, cohousing-a, etab.) sustatzeko prozesua elikatzeko balioko dute.\nEraikinak birgaitzeko jardunaldiak edo lantegiak; birgaitutako eraikinen jabeek parte hartuko dute bere esperientzia azaltzeko.\nMaila anitzeko koordinazioa birgaitzeak egiteko\nBeste erakunde batzuekin batera koordinazio-gune bat sortzea, birgaitzeak eta gatazkak konpontzea errazteko.\nBiodibertsitateari buruzko sentsibilizazio-kanpaina\nBiodibertsitateak hiriarentzat eta bizitzarentzat duen garrantziari buruzko informazio zabaltzea.\nPrentsaurrekoa. VGReservas eta GeoVitoria-Gasteiz web aplikazioak aurkeztea\nParte hartzaileak. Lehen alkateorde Maider Etxebarria; eta Udal Administrazioaren eta Eraldaketa Digitalaren zinegotzi Borja Rodriguez\nEguna. Osteguna, apirilak 22\nKategoriak: Prentsa oharrak — Etiketak: Hiri Antolamenduko Plan Orokorraren Aurrerapena, Lurraldearen eta Klimaren aldeko Ekintzaren zinegotzi Ana Oregi — Komunikazio Zerbitzua / Servicio de Comunicación — 11:52\nKategoriak: Sailkatu gabea — Etiketak: Estíbaliz Canto, Montehermoso erakusketak, Zuhar Iruretagoiena — Komunikazio Zerbitzua / Servicio de Comunicación — 11:45\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 11:11


Euskal soziolinguistika jardunaldiaren X. edizioa, Azaroak 6an Bilbon\nLehenengo aldiz ospatuko da Bilbon , Azaroan 6an, Euskal Herriko Unibertsitatearen Bizkaia aretoan. Euskal soziolinguistikaren inguruan diharduten ikerlari, teknikari eta ekintzaileen topaketarako aukera da Soziolingusitika klusterrak urtero antolatzen duten jardunaldia. Aurten, eremu digitalean hizkuntzak duten heriotza arriskua izango dute aztergai, arrazoi honegatik Andras Kornai doktorea, mundu mailako erreferentzia hizkuntzen bizitasun digitalean, gonbidatu dute.\nKultur ekitaldiak antolatu ditu Euskaltzaindiak bere mendeurrenerako\nMendeurrena ospatuko Euskaltzaindiak hemendik egun gutxira eta jardunaldi akademikoak egitetik haratago, bestelako ekitaldiak ere antolatuko dituzte hainbat euskal sortzailerekin batera, hizkuntzaren bizitasuna adierazteko asmoz. Besteak beste, Tartean antzerki konpainiaren ikuskizunak, Bilboko Koralaren emanaldi ibiltariak eta Bernardo Atxagaren irakurraldi dramatizatuak izango dira.\nElkarlana beharrezkotzat jota, EHUk bat egin du Euskaraldiarekin\nJon Zarate errektore ordeak aurkeztutako ekitaldian, Nekane Balluerka errektoreak EHUk euskararekiko duen konpromisoa nabarmendu du, esanez graduen ia %100 euskaraz ikasteko aukera dagoela. Bingen Zupiria Eusko Jaurlaritzako Kultura eta Hizkuntza Sailburuak unibertsitatearen papera nabarmendu du eta euskalduntze prozesuan giltzarritzat jo du entitate hori.


AGI: Ikusi zegoen. Etsipena. Noticias de Gipuzkoa\nAGI: Ikusi zegoen. Etsipena\nJose Ignazio Eguzkitzak, Lontxo Oyarzabal eta 12 Caritaseko ekintzaile eta 72 Eutsi Berrituzeko kide - 2016(e)ko maiatzaren 2a, astelehena - 06:15etan eguneratua\nGipuzkoako Foru Aldundiko Gobernu Kontseiluak onartua du AGI delako laguntzaren birmoldaketa egitea. Erabaki horrek “birmoldaketa” baino gehiago laguntza kentzea esan nahi du, nahiz eta uztailaren 1a arte oraindik ere onartu dituzten, indarrean dauden baldin-tzen arabera, aurkeztutako eskabideak eta bere ardurapean seme-alabak dituztenen kasuan abenduaren 31a arte onartuko dituzten halako eskabideak. Maite Peñak, Gizarte Politikako ahaldun andreak, esana duenez, Aldundiko Gobernuak ezarritako helburuak betetzen ez direla ikusi dute eta arduragabekeria izango litzateke orain arte bezala luzatzea laguntza hori… lurralde arteko oreka hausten du… etorkinak artifizialki erakarri ditu gure lurraldera... ez ditu arazoak konpontzen eta bai beste batzuk sortzen… ez dio laguntzen onuradun pertsonak txertatzeari…\nBai, ikusia zegoen. Guri, gehienbat etorkin diren eta bizitzeko baliabiderik oinarrizkoenak ere falta dituzten pertsona horien drama egunero parrokietako Caritas-etan bizi dugunoi, etsipena eta kezka handia ekarri digu. Etsipena ez digu ekarri, laguntza emateko eta solidaritatea emateko tresna bat berrikustea, nola dabilen ikertzeko eta beharrezko liratekeen aldaketak eta hobekun-tzak egiteko. Gerta liteke, ikerketaren ondorioz, halako laguntza kendu beharra ikustea. Berrikustea eta ebaluatzea beharrezkoa da;halako laguntza ken-tzea erabaki oso larria da, pertsona asko utziko baitu babesik gabe. Horrek dakarkigu etsipena eta kezka. Sinestun garenez eta Jainkoaren errukiaren testigu, min ematen digu eta etsiarazten Gipuzkoa errukigabea izateak. Azterketa egitean eta horren ondorioz hartutako erabakietan, ohi bezala, nolabaiteko egia azaltzen da. Egia da ez direla behar bezala betetzen horrelako laguntza batek dituen helburuak, onuradunen gizarteratzea baita helburua. Beste zerbitzu batzuk ere beharrezkoak izango lirateke, helburu horietara hurbiltzeko. Hori egia da, bai. Baina ez da erabateko egia azterketa honen ondorioz laguntza hori kentzea erabaki behar litzatekeenik. Hori aukera bat izan daiteke, oso eztabaidagarria eta, gure ustez, kaltegarria. Laguntza hori kentzeko erabili den argudioek Administrazioaren gabezia larriak jartzen dituzte agerian;eraginkor eta prestu azaldu nahi du horrela Administrazioak, baina oso bestelakoa gertatzen da, ez-eraginkor eta itxurazale. Ez-eraginkor, laguntzarako den tresna kendu duelako. Itxurazale, horrela gehiago laguntzen duela iruditzen zaiolako. Halako erabakiak gabezia larriak erakusten ditu.\nIzan ere, ez dirudi behar bezala entzun dietenik galdekatu dituztenei. Hala diote, behintzat, Donostiako Elizbarrutiko Caritasek eta Lan Sozialerako Gipuzkoako Elkargo Ofizialeko Gobernu Juntak. Bestalde, gure ikuspegi kristau eta ebanjelikotik begiraturik, bihozgabea da halako erabakia. Hori egiteko aipatu dituzten arrazoiak ikusirik, esan daiteke ez dituztela pertsonak zehatzak kontuan izan, egiazko drama izugarriak nozitzen dituzten eta egoera larriak bizi dituzten pertsonak. “Dei-efektua” esateak edota horren ordez dioten “etorkinak artifizialki erakartzea” esateak konpromiso etikorik eza eta munduko behartsuekiko justiziarik eza jartzen du agerian, eta ez du kontuan nolako drama humanitarioak nozitzen ari garen nazioartean. Honako galdera hau sortzen zaigu: Gipuzkoak ezin al die erantzun, neurri arduratsu batean, krisi humanitario horiei? Ezin al du konpromiso etiko eta politiko handiagoa hartu? “Etorkinak artifizialki erakartzea” ote da ehunka eta milaka pertsona itorik hiltzea Mediterraneo itsasoan? Askotan gure solidaritatea itxura hutsa da. Gipuzkoako Foru Aldundiaren erabaki horrek hau adierazten du: “Ez dadila jende gehiago etorri, nahikoa badugu eta”. Guretzat gizon eta emakume oro da gure anaia eta arreba. Eta hau esan nahi genuke: ematen ez direnak direla “lagun-tzen” ez duten laguntzak. Gainerakoa, arinkeria baizik ez da eta kapitalismo globalaren interesetara makurtzea.\nPenagarria iruditzen zaigu horrelako Gipuzkoa. Europa, giza eskubideen sorterria, gotortzen ari da. Akats eta inkoherentzia izugarria, ez baitu hori lortuko. Munduan bakea nagusitzea nahi badugu, izan dezagun kontuan harrera egiteak eta laguntza solidarioa emateak gizarte-kohesioa sortzen duela. Bazterketak indarkeria besterik ez du ekartzen. Horregatik, salatu egiten dugu jarrera hori eta orobat ematen dituzten lerraturiko justifikazioak. Hor ikusten da “bazterketaren kulturan” bizi garela, Frantzisko Aita Santuak hainbeste aldiz salatu duen bezala. Donostiako Elizbarrutiko Caritasek eta Lan Sozialerako Gipuzkoako Elkargo Ofizialak argitaratu dituzten adierazpenekin bat egiten dugu. Erabaki hori berriz pentsa dezatela eskatzen dugu eta, nolanahi ere, kontuan izan ditzatela erabaki horrekiko kritiko azaldu diren taldeen iri-tziak.


Urkullu: “Euskadiko lehen alderdia gara. Eta izaten jarraituko dugu”\nGaur Sukarrietan burutu den Sabino Aranaren heriotzaren 116. urteurrenean, EAJren Euzkadi Buru Batzarraren presidente den Iñigo Urkulluk azaldu duenez, “garai berri baten atarian gaude. Bake garaia. Elkarbizitzarako garaia. Hau da gure lehen erronka. Gure gizartearen aldarria. Oinarri honekin, mundu berri bat zabaltzen zaigu. Gure helburua argi eta garbi erakutsi dugu: Euskadi, Nazioa Europan. Hau da lantzen ari garen proiektua. Hau da garatuko duguna. Hau da lortu behar duguna euzkotarren aberria, Euzkadi dala egiaztatzeko!.\n27 Azaroa | Berria\nUrkulluren aburuz, “Euskadi-k aldi berriari ekingo dio orain. 1977. urte hartan, munduko herririk garatuenetako bat izatera eraman gaituen prozesua lideratu genuen. Herri bat, non ongizatea, garapena eta elkartasuna eskutik doazen. Eredu batean oinarritutako herria, EAJ eredua. Gaur, trantsizio berrirako bidea hasiko dugu. Aldi berria, oinarri handi batetik abiatzen dena: Bakea ez da amestutako helburua, lantzen ari garen errealitatea da. Aldi berri honetan ez dago inorentzako...edo ezertarako aitzakiarik. Bortxakeria ez da oztopo, eta pentsamolde guztien parte-hartzea ere ez. 34 urte hauetan, ez, dira sekula, baldintza hauek biak aldi berean eman. Horregatik, aldi berriaz mintzatu ahal gara”.\n“Aldi berri honetan, den-dena izan behar da egingarria. Aldi berri honetan, ideia guztiak defendagarriak izateaz gain, gauzatzeko aukera ere egon daiteke, behar besteko babesa izan ezkero. Eta, gaurko honetan, Euzko Alderdi Jeltzalea prest dago aldi berri hau lideratzeko. Euskadiko lehen alderdia gara. Eta izaten jarraituko dugu. Araban, Bizkaian eta Gipuzkoan. Eta, Nafarroan ere izan nahi dugu, zergatik ez?... Geroa Bai-rekin lortuko dugu. Eta, Iparraldean ere badugu hazteko aukera, abertzaletasunaren erreferentzia ez ezik, politikarena ere izan ahal garelako”.\nAZAROAk 27 | Hitzaldia\nIntervención Iñigo Urkullu (Sukarrieta)


EHUk aurrerapenak lortu ditu minbiziaren tratamendu ez inbasiboan - Deia\nEHUk aurrerapenak lortu ditu minbiziaren tratamendu ez inbasiboan\ndeia.eus 27.09.2020 | 04:00\nIdoia Castellanos-Rubio eta Maite Insausti. UPV/EHU\nIdoia Castellanos-Rubio eta Maite Insausti.\nBILBO. Euskal Herriko Unibertsitateko diziplina arteko ikertalde batek metodo berri bat sortu du zelula tumoralak ezabatzeko hipertermia magnetikoa –tenperaturaren igoera lokalizatua– erabiltzean sortzen diren nanopartikulen pilaketak saihesteari begira. Protokolo berritzaile hau aurrerapen garrantzitsu bat da hipertermia magnetiko bidezko terapia antitumoralen esparruan; etorkizun handiko teknika hori saiakuntza klinikoaren fasean dago.\nHipertermia minbiziaren kontrako tratamenduetan erabiltzen den terapia bat da; izan ere, zelula tumoralak beroarekiko sentikorrak dira, zelula osasuntsuak baino gehiago. Bestalde, nanomaterial magnetikoek beroa sor dezakete eremu magnetiko alternoen eraginpean daudenean; beraz, nanopartikula magnetikoen kokapen estrategikoak zelula tumoralen heriotza selektiboa eragin dezake, aldameneko ehun osasuntsuak kaltetu gabe. Hipertermia magnetiko izeneko terapia honen muga handienetako bat da nanopartikula magnetikoek pilatzeko joera dutela. Arazo hori larriagotu egiten da nanopartikulak gorputz bizidun batean daudenean. Nanopartikulak pilatzeak horien beroa sortzeko gaitasuna ia guztiz galtzea dakar. Ondorioz, ia ez dute baliorik etorkizun handia eta ondorio kaltegarri minimoa duen minbiziaren kontrako tratamendu hau egiteko.\nIkerketa honek frogatu duenez –ACS Applied Materials & Interfaces aldizkarian argitaratu da–, magnetitazko (Fe3O4) nanopartikulak PMAO-PEG kopolimeroaren kate luzeekin behar bezala estalita, saihestu egiten da nanopartikulen berotzeko gaitasuna murriztea zelulan. Frogatuta dago, halaber, sistema horiek kolon eta ondesteko minbiziaren zeluletan duten efikazia terapeutikoa (zelulen heriotza eragiten du tratamenduaren 24 orduan eta zelulen heriotza totala 48 orduan).\nIdoia Castellanos-Rubio, lan honen lehen egilea, Kimikako doktorea da UPV/EHUan. Doktoratu ondorengo egonaldi bat egin zuen Buffaloko Unibertsitatean (AEB). Ondoren, UPV/EHUko Zientzia eta Teknologia Fakultatean hasi zen berriro eta 2019ko irailean, Europako Batzordearen Marie Curie beka ezagunetako bat jaso zuen. Kimika Ez Organikoko Saileko GQESM taldeaz gain –talde horretakoa da Castellanos–, Elektrizitate eta Elektronikako Saileko eta Genetika, Antropologia Fisiko eta Animalien Fisiologiako Saileko taldeek ere parte hartu dute lanean.


Inveat - Nextgeneration - navarra.es\nInveat - Nextgeneration\nVI. Palanka-politika: 'Zientziaren eta Berrikuntzaren aldeko Ituna, eta Osasun Sistema Nazionalaren (OSN) gaitasunak indartzea'\n18. Osagaia: 'OSNren gaitasunak berritzea eta handitzea'\nMRR-ren inbertsioa (I1): “Teknologia handiko ekipamenduetan inbertitzeko plana”\nProiektu honen azpian dauden inbertsioen eta berrikuntzen helburua da osasun-eredu sendoagoa, malguagoa eta erresilienteagoa lortzea. Osasun publikoa Ongizatearen Estatuaren funtsezko zutabe gisa finkatzen duen eredua, baina Nafarroan garapen sozialaren aitzindaria ere izango dena\nErabilera-intentsitatearen arabera zaharkitze-maila doitua duten ekipoak berritzea.\nGARATU BEHARREKO EKINTZAK\nTeknologia altuko ekipamendu-mota bakoitzaren inbentario oso bat izatea\nNafarroako premien plana\nInbertsioak lehenesteko helburu-eredu bat definitzea eta onartzea\nFuntsak banatzeko plana\nErosketa bakoitza instalatzea eta Ministerioak egiaztatzea\nOsasun Sistema Nazionalaren gaitasunak indartzeko eta handitzeko oinarriak\nEkipoen instalazio, eraberritze eta hedapenean eginiko inbertsio hauekin espero da Nafarroako Osasunbidea sendotu eta indartzea herritar guztiek aukera gorenena izan dezaten osasuna garatu eta zaintze aldera, eskura izanik osasun sistema publiko unibertsal eta bikain bat, guztiz bateratua, proaktiboa, berritzailea eta adimentsua, genero ikuspegia aldarrikatzen duena, gizarte maila guztietan osasuna zainduz eta sustatuz.\nRaya horizontal Verde\nTítulo Transformaciones Navarra\nNafarroa Suspertu Planaren araberako aldaketak\nTransformaciones NAVARRA INVEAT\nMedikuen taldeak, teknologia aurreratuenarekin, ezinbesteko tresna dira laguntza-prozesuetan, eta, era horretan, biziraupen globala eta bizi-kalitatea gehitzen dute diagnostiko goiztiarrarekin, gaixoaren eta profesionalaren laguntza-kalitatea eta segurtasuna hobetuaz.\nEuropako Itun Berdearekin bat etortzea ingurumen-arloko inpaktu minimoa duten enpresa eko iraunkorrak garatuta.\nOsasun-azpiegiturak hobetzeko inbertsioen plana bermatzea, premia berrietara egokitzearren. Teknologian inbertitzea eskari gero eta handiago eta zorrotzagoari erantzuteko, ospitaleko instalazioak arreta-eredu berrietara egokituta eta ekipamendu berriak erosita.\nTítulo objetivos Next generation\n‘Espainiak lor dezake’ estatuko helburuak lortzen laguntzea\nContribución INVEAT España\nNeutraltasun Klimatikoa: osasun-sistema digitalizatu eta iraunkorrerantz aurrera egitea, osasun-arloko ikerketa eta berrikuntza bultzatzearekin batera.\nPazientearen eta profesionalen segurtasuna gehitzea, osasun-sistema digitalizatuarekin, gizarte moderno eta garatu baten osasun-erronka propioak jorratzeko.\nOSNren kudeaketan koordinazioa indartzea eta garatzea, lurralde-kohesioa bultzatuaz.\nOsasun-arloan genero-ekitatea lortzeko estrategiak modu aktiboan sustatzea, osasun-mailako desberdintasun bidegabeak ezabatuz.


Umorea da alternatiba bakarra! • ZUZEU\nUmorea da alternatiba bakarra! –\nAntzerkia, bakarrizketak eta bat-bateko ikuskizunak Falerina lorategian\nHemen dira Irri-Barra gauak 2020,COVID-19aren kontrako umore saioak. Udako ilunabarretan Falerina lorategia barrez jantziko duten ikuskizunak. Aurten, egoera bereziak behartuta, izena eman beharko da aldez aurretik eta distantziak bermatuko dira ekitaldietan. Uztailaren 30ean, abuztuaren 27an eta irailaren 17an, ostegunarekin, iluntzeko 20:00etan. Tessa Andonegi eta Ainhoa Aierbe, Alazne Etxeberria, eta Iñaki Maruri, Mitxel Santamarina eta Ismael Pereira aktoreak igoko dira oholtzara hurrenez hurren.\nUztailaren 30ean, abuztuaren 27an eta irailaren 17an umorez beteko da berriz ere Falerina lorategiko eskenatokia. Bosgarren urtez hemen dira Irri-Barra gauak euskarazkoumore antzerki, bakarrizketa eta bat-bateko saioak, udako ostegun ilunabarretan arazoak une batean ahaztu eta barre egiteko!\nOso garbi dago, hau da pandemiaren kontrako alternatiba eta antidoto onena, umorea! Gauzak horrela, aurten Ttipia Kultura enpresarekin elkarlanean hiru ikuskizun eskainiko dira, horretarako beren beregi berreskuratuko den Falerina lorategian.\nIkuskizunak doakoak izango dira, iluntzeko 20:00etan, baina izena eman beharko da aldez aurretik, modu hauetako batean:\n• Uztailak 30, #MeToo\nFeminismoa berpiztu egin da, eta berarekin, sekula entzun ez diren tonaka kontzeptu, terminu, berba eta gauza. Txukuntasun pixka bat behar dugu, eta kaos informatibo honi irtenbidea emateko GU gaude, Tessa eta Ainhoa. Zuekin guztiekin bizitzea tokatu zaigun garai zirraragarri honi buruzko hausnarketa bat, ikerketa, argibideak bilatzeko gaude.\nAktoreak: Tessa Andonegi eta Ainhoa Aierbe Zuzendaria: Aitor Gabilondo\n• Abuztuak 27, Bikote bila, zenbat komeri!\nEmakume euskaldun bat bikote bila…..Senargaia, maitalea, laguna, edo txateatzen duen norbait!!. Izan ere, aitortu behar da: ligatzea zaila da, eta Euskadin, are gehiago!\nMota guztietako teknologiak eta estrategiak erabiliko ditu mutil-lagunaren bila joateko. Baina oraindik-orain ez du formula sekreturik aurkitu bikote egonkorra aurkitzeko. Ahalmenak galtzen ari da. Momentu bat… ez ditu inoiz izan-eta!\nAktorea: Alazne Etxeberria\n• Irailak 17, Inpro-Komeryak\nIzenburuan bertan igarri daitekeenez INPROBISAZIO ikuskizun bat da eta UMOREZKOA, “Komeryak” hitz joku horrek adierazten duen moduan. Inprobisazio ikuskizunak ez dira berriak, badakigu, berria dena euskara hutsez aurkeztea da, eta hiru aktorek emana! Euskal Umorearen barruan ez dago horrelakorik, eta ezusteko bikaina izango da euskal ikusleentzat.\nAktoreak: Iñaki Maruri, Mitxel Santamarina eta Ismael Pereira\nJarduera hau doakoa da, baina edukiera mugatua izango denez, gonbidapenak aurrez eskuratu beharko dira Oihanederren webgunean\nJarduerara 15 minutu lehenago etortzea gomendatzen da.\nantzerkia, bakarrizketak, euskara, Gasteiz, ikuskizunak, umorea\nEz nago prest, ez gaude prest\nOlivia de Havilland hil da 104 urterekin [bideoak]


Finantza kudeaketa - Fideslan Asesoría y consultoría de negocio\nProiektu estrategikoak eta horien finantzaketa\nZuzendaritzarako aholkularitza eta kontseiluetarako laguntza\nEkonomi eta finantza auditoretza\nEnpresen eta negozioen balorazioa\nEnpresaren finantza-premiei erantzutea – Inbertsioen finantzaketari, salmenten mobilizazioari, inportazio- eta esportazio-eragiketei edo enpresarentzat beharrezkoak diren bestelako banku-eragiketei dagokienez – Beharrezkoa da aldez aurretik banku-politika definitzea eta finantza-erakundeetan enpresarentzat behar haina finantzaketa-lerro lortzea.\nZure enpresaren finantza-kudeaketa diagnostikatzen, berrikusten eta eguneratzen laguntzen dizugu, bai eta banku-politika egokiena definitzen eta ezartzen ere.\nZure negozioa, esku onenetan.\nEz dizugu soilik esperientzia kontrastatu bat eskaintzen. Arreta arina ere eskaintzen dizugu, eta tratu adeitsua eta hurbilekoa, etxekoa. Konta iezaguzu zure kasua eta zurekin harremanetan jarriko gara. Konfiantza izan guregan.\n943 42 96 09 Gipuzkoa 946 83 32 08 Bizkaia\nEdo zurekin harremanetan jarriko gara:\nNire datuak erabiltzeko baimena ematen dut informazioa eta berriak jasotzeko..\n2016/679 Datuak Babesteko Erregelamendu Orokorrean eta Datuak Babesteari eta eskubide digitalak bermatzeari buruzko Espainiako Lege Organikoan xedatutakoa betez, FIDESLANek jakinarazten dizu zure helbide elektronikoa eta inprimaki honetan ager daitezkeen beste datu pertsonal batzuk datu pertsonalen tratamendu baten parte direla. Hona hemen datu horien ezaugarriak:\nHelburua: kontsultak eta iruzkinak kudeatzea. Baita gure produktuei eta sektoreari buruzko informazioa bidaltzea ere, berariaz onartu baduzu\nLegitimazioa: interesdunaren edo haren legezko ordezkariaren adostasuna.\nHartzaileak: FIDESLANek ez die daturik lagatzen hirugarrenei. Informazioa bidaltzea baimendu baduzu bakarrik.\nEskubideak: datuak eskuratzea, zuzentzea eta ezabatzea, gure pribatutasun politikan azaltzen den bezala.\nInformazio gehigarria: pribatutasun politika


Derbia | Realak hiru puntuak eskuratu zituen San Mamesen\nAthletic 0 - Real Sociedad 1. Euskal derbian txuri urdinak nagusitu ziren. Europarako bidean atzerapausoa izan da zurigorrientzat, eta aldiz, gora begira jarri da Reala. Programa berezian, bi taldeen ikuspuntua landu dugu. Bizkaian Iñaki Iza eta Markel Onaindiarekin, eta Gipuzkoan Mikel Ibargoien eta Urtzi Arrondorekin. Horrez gain, Athleticen Europako hitzorduaz. Eibarren porrotaz, Emakumeen Lehen Mailako jardunaldiaz eta Bigarren Mailaz aritu gara.\nReala arriskutik urrundu da hirugarren partida jarraian irabazita\nReal Sociedad 3 - Granada 0. Txuri urdinek hirugarren garaipena jarraian lortu zuten, eta sailkapenean jaitsiera postuetatik urrundu dira. Partiduaren analisia egin eta taldearen egoeraz aritu gara Aitor Manterola (Berria) eta Xabier Isasa (Mundu Deportivo) kazetariekin.\nEibarrek bere bolada txarra eten du\nEibar 2 - Levante 0. Armaginek bolada txarrari eman zioten amaieran Ipuruako gotorlekuan. Helburua eskura dute. Neurketa eta taldearen egoera izan ditugu hizpide Aitor Manterola (Berria) eta Xabier Isasa (Mundu Deportivo) kazetariekin.


Nekatoenea literatura sorkuntza egonaldia: deialdi berria — Euskal kultur erakundea\nHamargarren urtez jarraian, Euskal kultur erakundeak, CPIE Euskal Itsasbazterrak eta Euskal Idazleen Elkarteak euskarazko literatura sorkuntza egonaldi bat proposatzen dute Abbadia Eremuko Nekatoenean. Egonaldia euskal idazle guziei zuzendua da. Hautagaitza aurkezteko epea: 2020ko maiatzaren 31a.\nEuskal literatura sorkuntza sustengatzeko asmoarekin, Euskal kultur erakundeak, CPIE Euskal Itsasbazterrak eta Euskal Idazleen Elkarteak, beren baliabideak eta gaitasunak bateratzen dituzte aurten ere euskal idazle egonaldiaren antolatzeko Abbadia Eremuko Nekatoenean.\nLiteratura sorkuntza egonaldi horren hamargarren urtemuga ospatzeko, 2020an, hiru partaide sortzaileek Getariako Elkano 500 Fundazioaren partaidetzaren gainean kontatzen ahalko dute gainera. Horrela, hamargarren egonaldi hau, Juan Sebastian Elkano euskal esploratzailea eta marinel ospetsua nabarmentzeko aukera izanen da. Izan ere, deialdia euskaraz idazten duten horizonte guzietako idazleei zuzentzen bazaie ere, literatura sorkuntzak Juan Sebastian Elkanoren pertsonaiarekin lotua den gai bat edo gehiago jorratu beharko ditu: nabigazioa, esplorazioa, aurkikuntza, kartografia, astronomia, ontzigintza, …\n2020ko urriaren eta abenduaren artean, hilabete batez Abbadia Eremuko Nekatoenea etxean apartamendu bat beretako izateaz gain, idazleak 1 500 euroko dirulaguntza ukanen du. Egonaldia bukatu eta, topaketak aurreikusiak dira Hendaian eta Getarian bereziki idazlearekin. Hautagaiek maiatzaren 31a arte dute heien burua aurkezteko.\n2020ko deialdia (PDF)\nAitzineko idazle egonaldiak


Gorrotoa destilatzen ikasi ezin « ALUA MUNDUA!\nGorrotoa destilatzen ikasi ezin\nMaiz gertatzen zait albiste edo gertaera baten aurrean, oinetako behatz puntetatik eta eskuetako hatzetatik ere bai, urdaileraino egiten duela bidaia gorrotoak zainetan behera, arterietan gora. Gehienetan izaten da Justizia eta Legea, gauza bera direla pentsatu eta nahasten direnean.\nNormalean negargarria izaten da ondorioa: egunkari bat ixten da, kartzelara sartzen da errugabea, torturatzailea Martini bat hartzera ateratzen da lasai epaiketatik, bortxatzaile bati beste ekintza baterako ematen zaio aukera…\nZein gaiztoa den ageriko bidegabekeriaren aurreko ezintasuna! Inpotentzia esaten duten hori. Bai zuku mikatza.\nHondar txiki bat da hastapenean, baina hazi egiten da eta zornetu, gaiztotu eta dena zikintzen daki zeure barnean. Lanak dituzu gorrotoaren menera ez geratzeko… badakizu zertaz ari naizen, ez da?\nBai, beste asko bezala, neu ere egon nintzen Aselekin Durangoko Azokako egun hartan. Zaila zeukan, beraz, Txilen izatea aldi berean.\nFaborez, baten batek epai dezala epailea, eta zigior dezala merezi duen eran. Ez baitago beste kontsolamendurik halako gertaeretan. Niretzat ez, behintzat.\nzabaldubildudel.icio.us\tIstorio hau 2010 Iraila 2 egunean 4:02 pm-etan argitaratua eta Politikaz edo ataletan sailkatua izan zen. Istorio honi gehituriko iruzkinen jarraipena RSS 2.0 jarioaren bitartez egin. Nahi baduzu, iruzkin bat idatzi dezakezu edo zure webgunetik trackback egin istorio honi.\nOne Response to “Gorrotoa destilatzen ikasi ezin”\nDabid Martinez(e)k dio:\t8:58 pm(e)tik Iraila 2, 2010\tNire ere odolak irakiten dit… Askoz gehiago Asel nolakoa den jakinda. Ni neu burutu zuen bidai horretan ere berarekin izan nintzen Edorta Jimenez idazlearen azken liburuaren aurkezpenean, oso pozik zegoela Txilen, jende paregabea, maitasuna, lana… Bizitzeko beste modu bat.\nGauza bat bakarrik espero dut, honek Aselek zuen ikuspegia ez trunkatzea.\nDenok gara Asel!


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Instalazio elektriko eta automatikoak (Heziketa Zikloa). Erdi zikloa" topic_facet:"Muntaia- eta mantentze-lan elektriko/elektronikoak (Modulua)" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Instalazio elektriko eta automatikoak (Heziketa Zikloa). Erdi zikloa Proposatutako gaia: Muntaia- eta mantentze-lan elektriko/elektronikoak (Modulua) Generoa / Forma: Curriculumeko baliabideak\n6 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 6 Elektrizitatea eta automatismo elektrikoak (Modulua) 6 Elektroteknia (Modulua) Instalazio elektriko eta automatikoak (Heziketa Zikloa). Erdi zikloa Instalazioa eta mantenimendua (Lanbide Arloa) Gehiago ... 6 Lanbide Heziketa Mantentze-lan elektromekanikoa (Heziketa Zikloa). Erdi maila Muntaia- eta mantentze-lan elektriko/elektronikoak (Modulua) 6 Potentzia-sistemak (Modulua) 4 Sistema elektroteknikoak eta automatizatuak (Heziketa zikloa). Goi maila 4 Sistema eta zirkuitu elektrikoak (Modulua) 3 Beroa sortzeko instalazioak (Heziketa zikloa). Erdi maila 3 Hozteko eta girotzeko instalazioak (Heziketa Zikloa). Erdi maila 3 Instalazio termiko eta fluidodunen mantentzea (Heziketa zikloa). Goi maila 3 Instalazioa elektrikoak eta automatismoak (Modulua) 3 Sistema elektrikoak eta automatikoa (Modulua) 2 Sare elektrikoen eta transformazio-zentroen garapena (Modulua) 1 Instalazio elektrikoak eta automatismoak (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) Guztiak ikusi ... gutxiago ...


15 « urria « 2021 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 15 urria 2021 17:00\nPrentsaurrekoa. Vitoria-Gasteizko zuhaiztia hobetzeko ekintzak aurkeztea\nParte hartzaileak. Mugikortasunaren eta Espazio Publikoaren zinegotzi Raimundo Ruiz de Escudero\nEguna. Astelehena, urriak 18\nPrentsaurrekoa. ‘Konponders gara’ kanpaina aurkeztea\nParte hartzaileak. Ingurumen Plangintza eta Kudeaketa zinegotzi César Fernández de Landa; Enplegu zinegotzi Igor Salzar; eta Ihobe elkarteko Jasangarritasuna arloko zuzendaria\nPrentsaurrekoa. ‘Haziaraba in the mapping’ jaialdia aurkeztea\nParte hartzaileak. Hezkuntza eta Kultura zinegotzi Estibaliz Canto; Kultura eta Kirol foru diputatu Ana del Val; Udal Antzoki Sareko buru Marta Monfort; Fundación Vital Fundazioko zuzendari Arantxa Ibáñez de Opacua; eta Pilar López Teatro Paraisoko zuzendaria\nGogorak Institutuak antolatu duen “Elkarbizitza Eraikiz” solasaldien zikloari hasiera ematea. Ekitaldia ETAren jardueraren amaieraren 10. urteurrenean izango da.\n‘Kontsumo iraunkorreko alternatibak’ Klimaren aldeko jardunaldiari hasiera ematea\nEguna. Larunbata, urriak 16\nTokia. Montehermoso jauregia, Ortuño aretoa\nKategoriak: Sailkatu gabea — Etiketak: 2022ko aurrekontuaren negoziazioa, Gorka Urtaran — Komunikazio Zerbitzua / Servicio de Comunicación — 15:54\nLivia López Osasun eta Kirol zinegotzia Linfologiaren Nazioarteko II. Kongresuaren inaugurazioan izango da 16: 00etan, Europa Jauregian\nAlkateorde Jon Armentiak eta Bizikidetzako eta Aniztasuneko zinegotzi Miren Fernández de Landak Miniature Social Experience-ko elkarte laguntzaileen aintzatespenean parte hartuko dute 20: 30ean La Peña Vitoriana Tenis Clubean.\nGorka Urtaran alkateak eta Miren Fernandez de Landa Gazteria zinegotziak Fridays For Future Gasteiz elkarteak klimaren alde antolatutako jardunaldien irekieran parte hartuko dute 10: 00etan Montehermoson.\nASAMMAk antolatutako Bularreko Minbiziaren eta Ginekologiaren aurkako II. Lasterketa Solidarioaren sari banaketan izango dira Gizarte Politiketako zinegotzi Jon Armentia eta Osasun eta Kirol zinegotzi Livia López, 11: 00etan, Cervantes pasealekuan.\nLivia López Osasun eta Kirol zinegotziak Lurreko Mushing Txapelketaren sari-banaketan parte hartuko du 12: 30ean Armentiako Basoaren sarreran.\nMugikortasunaren eta Espazio Publikoaren Batzordea (2021-10-19)\nKategoriak: Oharrak — Komunikazio Zerbitzua / Servicio de Comunicación — 15:04\nGai zerrenda: Orden-Cmovilidad 19-10\nAdinekoentzako zerbitzuetako girotze soziokulturalerako programa luzatzea onetsi da\nKategoriak: Sailkatu gabea — Etiketak: Adinekoentzako zerbitzuak, girotze soziokulturalerako programa — Komunikazio Zerbitzua / Servicio de Comunicación — 12:56\nGizarte Politiken Sailak 388.520 € jarriko ditu gizartean parte hartzeko eta aisialdirako jarduerak kudeatzeko\nTokiko Gobernu Batzarrak udalaren adinekoentzako lau zerbitzutako girotze soziokulturalerako programa luzatzea onetsi du gaur. Zerbitzu hauek dira, zehazki: San Prudentzio zentro integrala, Aurora eta Los Molinos etxebizitza komunitarioak, eta Olarizuko Santa Mariako eguneko arreta zerbitzua.\nSirimiri enpresak beste urte batez —2022ko otsailetik 2023ko otsailera arte— jarraituko du gizartean parte hartzeko eta aisialdirako jarduerak kudeatzen baliabide horietako erabiltzaileentzat; Gizarte Politiken, Adinekoen eta Haurren Sailak 388.520 € jarriko ditu horretarako.\nGizarte Gaien zinegotzi Jon Armentiak girotze soziokulturalerako programen garrantzia nabarmendu du, “adinekoen bizi-kalitatea hobetzen laguntzen” baitute. “Jarduera ludiko horien bitartez pertsonen arteko harremanak sustatzen ditugu, parte-hartzea eta bizikidetza. Horrek eragin positiboa du haien ongizate emozionalean, eta narriadura fisiko edo psikikoa eragozten du”.\nEra berean, Arabako Gizarte Laneko Diplomatuen Elkargo Ofizialarekiko lankidetza-hitzarmena onetsi du udal gobernuak.\nHorren bidez, Gizarte Politiken, Adinekoen eta Haurren Sailak 10.000 € jarriko ditu gizarte lanari buruzko jardunaldi bat antolatzeko, Gizarte Lanaren Mundu Eguna ospatzeko, eta gizarte langileentzako ikastaro eta lantegiak egiteko, besteak beste.\nAtxilotua autoritate-agente baten aurkako atentatuagatik\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:53\nUdaltzainek atzo arratsaldean 27 urteko gizonezko bat atxilotu zuten agintaritza-agenteen aurkako atentatuaren ustezko delitua egiteagatik.\nGizonezkoak eraso egin zion Domingo Beltran kalean bigarren ilaran autoa aparkatu zuelako salaketa jarri behar zioten udaltzainetako bati. Atxilotuak, hasieran, uko egin zion bere burua identifikatzeari eta ibilgailuaren dokumentazioa emateari.\nUdaltzainek bart gauean Gasteizko epaitegi bateko errekisitoria judiziala zuen 29 urteko emakumezko bat atxilotu dute. Errekisitoria emakumea bilatzeko, atxilotzeko eta epaitegira eramateko zen. Emakumeak Salburua auzoko etxebizitza batetik alde egin nahi ez zuelako abisua jaso ostean gertatu zen atxiloketa.\nSuhiltzaileek atzo Gasteiz hiribidean zihoala erratz-makina batean piztu zen sua itzali behar izan zuten. Suak motorrean piztu ziren.\nBestalde, Cola y Goiti kalean aparkatuta zegoen ibilgailu bateko motorrean harrapatuta geratu zen katu bat ateratzen lagundu zuten. PSISZko kideek motorra desmuntatu behar izan zuten animalia askatu ahal izateko.\nEuskadiko eta Nafarroako lurreko mushing-txapelketa Gasteizen izango da berriro\nKategoriak: Sailkatu gabea — Etiketak: lurreko mushing-txapelketa — Komunikazio Zerbitzua / Servicio de Comunicación — 12:43\nEuskadiko eta Nafarroako lurreko mushing txapelketa —lor-txakurren lasterketa— hartuko du berriro Armentiako basoak asteburu honetan; izan ere, Gasteizen izan zen 2019an ere —joan den urtean ezin izan zen egin, pandemiagatik—. Euskadi eta Nafarroako kirol-federazioek antolatzen dute kirol-ekitaldi hori, eta hainbat autonomia-erkidegotako parte-hartzaileak izan ohi ditu. Nagusiki, larunbat arratsaldean —urriak 16— eta igande goizean —urriak 17— izango da. Ekitaldi honek Vitoria-Gasteizko Udalaren laguntza du.\n5,7 kilometroko zirkuitua egin beharko dute parte hartzen duten taldeek egun bakoitzean. Zortzi kategoria daude, txakurkrosetik hasi —korrikalari bat, txakurrarekin— eta zortzi txakurrek tira egiten dioten lerarekin buka. Tenperaturaren arabera erabakiko da larunbateko probari ekiteko ordua, printzipioz 17:00etarako programatuta badago ere; izan ere, tenperatura-tarte baten barruan egin behar dute lasterka txakurrek. Federatuentzako lehiaketarekin batera, herri-proba bat ere aurreikusi da.\nGasteizko kontzejuen lehendakari diren emakumeen lana aintzatetsi du udalak, Landa Eremuetako Emakumeen Nazioarteko Egunean\nKategoriak: Sailkatu gabea — Etiketak: emakumeen lana, Miren Fernández de Landa — Komunikazio Zerbitzua / Servicio de Comunicación — 12:25\nLanda Eremuko zinegotziak eskertu egin du emakumeek bizitza politikoan eta gizartean parte hartzea, “ezinbestekoa baita landa eremuek, oro har, duten maskulinizazio- eta zahartze-espirala hausteko“.\nGaur, urriak 15, Landa Eremuetako Emakumeen Nazioarteko Eguna dela eta, Udalak aitorpena helarazi die Gasteizko udalerriko kontzejuetako emakumezko lehendakariei, azken agintaldian beren herrietako politikak eta estrategiak koordinatu eta zuzentzeko ardura hartu baitute. “Nazio Batuen Erakundeak berak ere uste du emakumeak ahalduntzea eta bizitza politikoan eta gizartea parte hartzea ezinbestekoa dela landa-eremuek oro har izan ohi duten maskulinizazio- eta zahartze-espirala hausteko. Emakumeak funtsezkoak dira landa-ekonomia dinamizatu eta dibertsifikatzeko. Gaur, lehen lerroan ari zareten emakumeen lana eskertu nahi dizuegu, premiak asetzen eta konponbideak proposatzen diharduzue, eta eredu zarete zuen lekukoa hartuko duten neskatila eta emakume gazteentzat. Emakumeen ahalduntzea positiboa da gure komunitateen garapen sozial eta ekonomikorako, eta funtsezkoa berdintasuna lortzeko, ikusarazteko eta lana duintzeko bidean” azpimarratu du Landa Eremuko zinegotzi Miren Fernández de Landak.\nGasteizen, 61 kontzejuetako 12k dituzte emakumeak lehendakari, zehazki, Aberasturi, Arkauti, Betoñu, Gaztelu, Gardelegi, Mendiola, Estarroa, Otogoien, Gometxa, Otazu, Uribarri Dibiña eta Villafrancak.\nNazio Batuen Erakundearen Batzar Nagusiak urriaren 15a finkatu zuen Landa Eremuetako Emakumeen Nazioarteko Egun gisa, emakumeek arlo horretan egindako lana aitortzeko, eta nekazaritza eta landa-garatzeko, txirotasuna desagerrarazteko eta elikagaien segurtasuna hobetzeko egindako ekarpena eskertzeko. Nazio Batuen Erakundearen datuen arabera, landa-eremuko emakumeek nekazaritzako eskulanaren % 43 dira, eta lurra landu eta haziak landatzeko eguneroko lanean, beren komunitateen elikadura bermatzen eta nazio osoei elikagaiak ematen laguntzen dute.\nUrtaranen gobernuak bi hitzarmen sustatuko ditu ausazko jokoekiko eta apustuekiko adikzioen prebentziorako\nKategoriak: Sailkatu gabea — Etiketak: apustuekiko adikzioen prebentzioa, Asajer — Komunikazio Zerbitzua / Servicio de Comunicación — 12:09\nTokiko Gobernu Batzarrak ASAJER-Errehabilitazioan ari diren Arabako Jokalarien Elkartearekiko bi lankidetza-hitzarmen onetsi ditu, ludopatia prebenitzeko eta ausazko jokoekiko eta apustuekiko adikzioek dakartzaten arazoez sentsibilizatzeko zenbait programa garatzearren. Hitzarmen horien bidez, besteak beste, “On line zurekin” izeneko programa sustatuko da, haur, nerabe eta gazteei zuzendutakoa bereziki.\nHitzarmenetako bat orokorragoa da, prebentzio unibertsalerako ekintzak sustatzeko baita, ASAJER elkarteak jokoarekiko adikzioak eragindako egoerekin lotuta jasotzen dituen kontsultei erantzute aldera. Prebentzio selektiborako ekintzak ere aurreikusten dira, talde zaurgarriak identifikatu eta erantzukizunez jokatzea ahalbidetuko dieten estrategiak eskaintzeko. Azkenik, prebentzio egokitua dugu, hau da, berariaz zuzendutakoa arazoak dituzten jokalariei, jokoarekiko adikzioa dutenei eta haien familia eta gertukoei. Udalak 20.604 euroko laguntza ekonomikoa emango dio ASAJER elkarteari informazio, prebentzio, detekzio, orientazio eta sostengu zerbitzuen sorta zabal hori eskaintzeko.\nBeste hitzarmenak “On line zurekin” aholkularitza-zerbitzua ematea ahalbidetuko du, zeinak ume, nerabe eta gazteen ausazko jokoekiko eta teknologiekiko adikzioa landuko baitu. “On line zurekin” programaren bidez, lan hauek bideratuko dira: aholkularitza, hezkuntza arloko prebentzio-plan bat, telefono bidezko arreta, hezitzaileentzako berariazko jarduerak eta ASAJER elkartearen webguneak eguneratzeko lanak. Udalaren ekarpen ekonomikoa hitzarmen horretarako 29.886 eurokoa da.


Euskal autonomiarekin zerikusia duten ikerlanetarako 'Jesús María Leizaola'-2012 saria - Eusko Jaurlaritza - Euskadi.eus\n2012ko apirilaren 23ko EBAZPENA (BOPV Zk. 94/2012)\nHerri-Arduralaritzaren Euskal Erakundeko zuzendariarena, euskal autonomiarekin zerikusia izanik edo horren azterketarako eta sakontzerako balioa izanik, hainbat aztertze eta ikerkuntza ikuspuntutatik egindako ikerlanetarako "Jesús María Leizaola"-2012 sarirako deia egiten duena.\nOnuradunen betebeharrak hemen kontsultatu Euskal autonomiarekin zerikusia duten ikerlanetarako "Jesús María Leizaola"-2012 saria\na) Diru-laguntzak edo laguntza publikoak eskuratzea galarazten duen debekuren bat duten edo administrazio-zehapen penalpean dauden pertsona fisikoek, emakume eta gizonen arteko berdintasunari buruzko 2005eko otsailaren 18ko 4/2005 Legean sartutako debekuak eta zehapenak ere barruan direla.\nb) Euskal Autonomia Erkidegoko Administrazio Orokorrak eta bere erakunde autonomiadunek ematen dituzten izaera bereko laguntzen edo diru-laguntzen eremuan izapidetzen ari den itzultze edo zigortze-jardunbidean sartuta dauden pertsonak.\nc) Aurreko hiru deialdietakoren batean Leizaola saria edo bere akzesita lortu dutenek.\nEskabide formularioa (Eskaera)\nEskabide formularioa dokumentu betegarria da, interesdunak bete, inprimatu eta adierazitako lekuetan aurkez dezakeena.\nEuskal autonomiarekin zerikusia edo horren azterketarako eta sakontzerako balioa izanik, hainbat aztertze-eta ikerkuntza ikuspuntutatik egindako zientzia-ikerlanak.\nLanek argitaratu gabeak izan beharko dute, eta euskaraz zein gazteleraz eginak.\nLanek gutxienez ehun orrialde izan beharko dituzte, makinaz idatzita lerro artean tarte bikoitza utziz.\nLanen bi ale aurkeztu beharko dira josi gabe.\nEskabide formularioa zuzenean lotzen da izapidetze elektronikoarekin. Horretarako, ziurtagiri elektroniko baten bidez identifikatzeko eskatuko dizu: NAN elektronikoa, ONA, Herritarren ziurtagiria.\n2012/05/16 - 2012/06/18\nEgitura atal ebazlea: Consejero/a de Justicia y Administración Pública.


Haurrentzako bisita Erdi Aroko hirigunera: "Txikientzako Gasteiz" (euskaraz) en Pequentradas\nHaurrentzako bisita Erdi Aroko hirigunera: "Txikientzako Gasteiz" (euskaraz)\nTurismo Bulegoa. Plaza de España, 1. Ver mapa\nTxikientzat diseinatutako ibilaldi entretenigarri eta didaktikoa da, familia-giroan egitekoa, non Erdi Aroko hiriguneko bazter ederrenetariko batzuk ikusiko dituzten. Gainera, green ikuspegian oinarrituriko ibilbidea da, ingurunea zaindu eta babesteko pistak nahiz proposamenak ematen baitira.\nGure hiriak izen-abizenak zergatik dituen jakin nahi duzue? Eta green capital (hiriburu berdea) zergatik esaten dioten jakin nahi? Argitu bitxikeria horiek eta beste batzuk, eta bihur zaitezte esploradore hiri jasangarri batean.\nPrezioa: 5 eta 11 urte bitartean 4 €. 12 urtetik aurrera 6 €. 5 urtetik beherakoak doan (sarrera erreserbatuta).\nAdingabeak ezin dira bakarrik joan, 18 urtetik gorako heldu batekin joan beharko dute. Gehienez ere 4 adingabe heldu bakoitzeko.\nHizkuntza: euskara. Bisita hau gaztelaniaz ere egin daiteke: Visita infantil al Casco Medieval: "Vitoria-Gasteiz para gente menuda".\nTopalekua: turismo-bulegoa. Espainia plaza 1.\nAdin gomendatua: 5 urtetik aurrera.\nZerbitzuaren baldintza orokorrak\nGutxieneko inskripzio-kopurura iristen ez diren bisitak bertan behera geratu ahalko dira 48 ordu lehenago.\nOpinión verificadaAsistió el 20/12/2020\nNiri asko gustatu zaizkit Beatriz gidaren azalpenak; bere tonua eta gauzak kontatzeko era. Eta nire 11 urteko alaba ere oso pozik ibili da eta bisita asko gustatu zaiola esan dit. Beatrizek badaki nol Leer más zuzendu ume eta gaztetxoengana. Merezi izan du. Eskerrik asko


Ingurugiroa zaintzeko apustua egin da Leitzan | El Diario Vasco\nIngurugiroa zaintzeko apustua egin da Leitzan\nCO2a gutxitzeko plana onartu zuten batzarrean\nELISA BELAUNTZARANLEITZA. Viernes, 16 marzo 2012, 03:06\nLeitzan asteartean izandako batzarrean CO2ren inguruko plana aurkeztu eta onartu zuen. Udaletik aditzera eman dutenez, «herrian dugun CO2 gradua eta ingurugiroan inguruan kezka sorteen zuen. Kezka horrek ausnarketa eta zerbait egitera ereman du Udala. Europako zenbait herrialdetan egiten den moduan Udaleko eraikinetan eta jardueratan konsumitzen den energiaren ondorioz, sortzen dugun CO2 aztarna kalkulua egin berria dugu».\nAzterketa egin ondoren «lehenik isurketen inbentarioa egin da IPCCren irizpideak jarraituz, hau da, Udalenak diren eraikin guztietan, eta haerriko argiteriarekin, erabiltzen den energia sortzerakoan isurtzen den CO2, bai zuzenean erregaiak erabilitakoan eta baita elektrizitatea, berogailuak eta refrigerazioarekin, adibidez», azaltzen du Juan Mari Barriolak.\nHonen ondorioz, «2011 urtean gure arrastoa 169,34 tona CO2 dela jakin dugu. Lur Geroa, enpresak egin du kalkulua. Kalkulu hau egin eta gero, gure asmoa aztarna hau gutxitzea da konsumo responsable batekin eta baita neurri zuzentzaileak hartuz», dio zinegotziak.\nIngurugiroan inbertsioak, kontsumo arduratsu bat, aurrezpen energetikoak egin, energi berriztagarriak martxan jarri nahi du Leitzako Udalak. Eta ondorioz «2020 urterako % 20n, arrasto hori jaistea da gure konpromisoa (horrela onartu dugu atzako batzarrean). Ondoren sensibilizazio kanpaina bat hasiko dugu inguruko lantegiekin elkar lan bat abiatuz».\nGizartea ere sensibilizatu nahi da honekin, «bakoitzak bere etxean eta jardueretan, kontutan har dezan erabiltzen duen energia eta baliabideak, sortu dezaketen kutsaduraz eta erantzunkizunezko konsumoak egin dezan, denak bizi behar dugun mundu honetan gero eta kalte gutxiago egingo duen gizarte bat eraikiz joan behar dugula uste dugulako», dio Barriolak.\nEguzki plakak udaletxean\nHausnarketa eta plan hau ez da Leitzako Udalak ingurugiroaren zainketan ematen duen lehen urratsa. Energiaren kontsumo arduratsuaren aldeko apustua egin du azken urteetan eta besteak bete, eguzki plaka jarri zituen udaletxeko terrezatan. Hori duela urtebete izan zen eta emaitzak jasotzen hasiak dira. Denetara, 18 eguzki plaka jarri zituzten energia berriztagarriari etekin bat ateratzeko asmoz. Plaka horiek sortzen dute energia argindar sarera lotuta daude eta aldi berean sortzen duten energiaren zati bat Iberdrolari saltzen diote.Bestalde, Leitzako udal igerilekuetako ura epeltzeko helburuarekin eguzki-plakak erosi zituen Leitzako Udalak.\nBestalde, aipatzekoa da eguzki plakaren proiektuarekin lotura NafarroakoUnibertsitate Publikoko irakasle batek ikerketa bat egin zuela iaz, eta informeak ondorioztatu zuen «teknologia mota hori erabilgarria» zela Leitzan. Plaka horiek energia sortzeaz gain, beraien funtzionamendua nolakoa den ikusteko ordenagailu bat izango dute udaletxean gaiarekin interesa duten herritarrek hau ikusi ahal izango dute. Gainera, eskolako aurrekin energia berriztagarriaren inguruko lanketak egiteko aprobetxatuko da.\nEnergiaren kontsumo gutxitzeko asmoz, Leitzako Udalak azken urtean egindako beste inbertsiotako bat farola berriak jartzea izan da. Farola hauekin energiaren kontsumoa %65a jaistea da helburua. Denetara herriko kaleetan 127 farola berri jarri zituen Udalak, 111.000 euroko inbertsioa eginez. Egindako kalkuloen arabera urtean, 4.000 KWH aurreztuko ditu Udalak\nMaiorga Ramírez se presentará como candidato a liderar EA


Sebastian Caboto - Wikipedia, entziklopedia askea.\nSebastian Caboto (italieraz: Sebastiano Caboto; gaztelaniaz: Sebastián Caboto, Gaboto edo Cabot; Venezia, c. 1474 – Londres, c. 1557)) italiar itsasgizona izan zen, Joan Cabotoren semea. Ternua eta Labradorko penintsula aitarekin aurkitu ondoren (1497), Asiarako itsasbide berri baten bila abiatu zen, hegoaldetik. Hego Amerikako mendebaleko itsasertza aztertu zuen, La Plata eta Paraná ibaiak bereziki. Bere aurkikuntzak azaltzen zituen mundu-mapa bat prestatu zuen.\nLondres, 1557 (80/81 urte)\nesploratzailea eta kartografoa\nAzken aldaketa 12 martxoa 2021(e)an, 00:52(e)tan


2018-06-27 - Urola Kostako Hitza : Urola Kostako Hitza\nAstearteko udalbatzarrean, eskari eta galderen atalean, Orioko Arrantzaleen Kofradiako ordezkari Xanti Peirok hartu zuen hitza. "Mesedez, hurrengo udalbatzarrean arazoari irtenbidea emateko eskatzen dizuegu herriko arrantzaleok".\nBideoa: Zetazeo bat agertu da Zarauzko hondartzan\nJoseba Diaz korrikalari azkoitiarrak Saint Lary Patou Trail mendi lasterketa irabazi du\nSammic enpresako langileek elkarretaratzea egin dute Azpeitiko plazan\nLan hitzarmen berriaren negoziazioa ez atzera eta ez aurrera dagoelako ari dira protestan Sammic-eko langileak. Gaurkoa laugarren greba eguna dute, eta bihar ere greba egingo dute; 12:00etan elkarretaratzea egingo dute Azkoitiko plazan. Egunotan egoera bideratzen ez bada, greba mugagabea hasiko dute langileek astelehenean.\nZinemako soinu banden kontzertua eskainiko dute Zestoako Musika Bandak eta Arimaz kamera orkestrak\nOstiralean eskainiko dute kontzertua, 22:30ean Euskal Herria plazan. Besteak beste, 'Braveheart', 'Indiana Jones' eta 'Mision imposible' filmetako abestiak eskainiko dituzte.\nIrudietan: San Pelaio bigarrena\nAskorako eman du San Pelaio bigarrenak ere: oilasko biltzea, Gazteen Danborrada estreinakoz, presoen aldeko bazkaria... . Bihar emango zaie amaiera jaiei\nLow Riders taldearen kontzertua izango da Azkoitiko Zakela tabernan ostiralean\n22:30 aldera hasiko da Zarauzko taldearen kontzertua. Zakelako tabernako kideek "izugarrizko kontzertua" izango dela aurreratu dute.\nSilo bolen plastiko bilketa "egoki" egiteko eskatu dute Zestoako Udalak eta Urkomek\nSilo bolen plastiko bilketako hainbat puntutan "arazo ugari" izaten ari direla agertu dute, batez ere, Iraetan, Arroaerrekan eta Aizarnan. "Plastikoekin batera eta nahastuta" beste hondakin mota batzuk ere uzten direla salatu dute bi erakundeek.\nIRUDIETAN: Lizarra botata agurtu dituzte sanjoanak Urrestillan\nLau eta erdiko Gipuzkoako Pilota Txapelketaren finalak jokatu dituzte Larrañagak eta Juaristik\nJulian Barrenetxea eta Kantaka abesbatzek kontzertua eskainiko dute ostiralean Sanagustinen\n19:30ean hasiko dira zuzenekoak. Azpeitiko kantariek eta Lazkaoko abeslariek elkarbanatuko dute oholtza.